title: Vähiten kehittyneet maat

text: Vähiten kehittyneet maat (lyh. "LDC", ) on Yhdistyneiden kansakuntien käyttämä nimitys valtioista, jotka ovat taloudellisesti ja sosioekonomisesti heikoimmin kehittyneitä kaikista maailman valtioista. LDC-maat ovat eräs kehitysmaiden osajoukko.


title: Vähiten kehittyneet maat

text: Yhdistyneiden kansakuntien määritelmän mukaan vähiten kehittyneiden maiden tuli täyttää seuraavat kolme tunnusmerkkiä vuonna 2015:


title: Vähiten kehittyneet maat

text: Valtion kehitystaso voi nousta vuosien kuluessa riittävästi, jolloin se voidaan poistaa LDC-listalta. Edellytyksenä tälle on vähintään kahden tunnusmerkistökriteerin ylitys kolmesta. Vaihtoehtoisesti pelkästään bruttokansantulotason vähintään kaksinkertainen taso raja-arvoon nähden voi riittää (siis ainakin 2 484 USD vuoden 2015 katsauksessa) maalistalta poistamiseen, mikäli BKTL:n voidaan olettaa hyvin perustein myös pysyvän tuolla tasolla. Vähiten kehittyneiden maiden listalta poistaminen edellyttää kehityksen vakautta. Listaltapoistoa voidaan suositella mikäli kolmessa peräkkäisessä kolmivuotisseurannassa kriteeristöt ylittyvät. Tämän jälkeen maalistalta poistaminen voi tapahtua aikaisintaan kolmen vuoden kuluttua kolmannen perättäisen suosituksen jälkeen.


title: Vähiten kehittyneet maat

text: Kriteeristöä ajantasaistetaan tarpeen mukaan. Maakriteerejä onkin muutettu vuosina 1991, 1999, 2002, 2005 ja 2011. Syksyllä 2015 sovittiin inhimillisen kehityksen tasoindeksin (HAI) laskentatavan uudistuksesta, jossa kolmanneksi terveyttä kuvaavaksi mittariksi otettiin äitiyskuolleisuus.


title: Vähiten kehittyneet maat

text: Joulukuun 4. päivänä 2013 tehdyn YK:n päätöksen mukaan vähiten kehittyneiden maiden listalla oli 48 valtiota. Kahden maista todettiin kuitenkin kehittyneen niin, että ne päätettiin poistaa listalta lähitulevaisuudessa: Päiväntasaajan Guinea 3,5 vuoden kuluttua (4.6.2017) ja Vanuatu neljän vuoden kuluttua päätöksestä (4.12.2017).


title: Lilli Porthan

text: Lilli Alfhild Porthan os. "Tynkkynen" (31. joulukuuta 1874 Rantasalmi (toisen lähteen mukaan Sääminki) – 22. maaliskuuta 1967 Helsinki) oli suomalainen satukirjailija.


title: Lilli Porthan

text: Porthanin vanhemmat olivat kirjuri Petter Alfred Tynkkynen ja Wilhelmiina Maria Sonni. Hän oli naimisissa 1903–1939 kamreeri Robert Porthanin kanssa.


title: The Jackson 5 US Tour

text: The Jackson 5 US Tour oli The Jackson 5 -yhtyeen kolmas yhdysvaltojen-kiertue, joka alkoi joulukuussa 1971 ja päättyi tammikuussa 1972. Yhtye esiintyi 50:ssä kaupungissa.


title: SpVgg Unterhaching

text: SpVgg Unterhaching on saksalainen jalkapalloseura Unterhachingista. Seura on pelannut parhaimmillaan kaksi kautta Bundesliigassa.


title: SpVgg Unterhaching

text:
Seura perustettiin vuonna 1925 ja se nousi seitsemän vuotta myöhemmin A-Klasseen. Vuonna 1933 natsihallinto lakkautti seuran, mutta toisen maailmansodan jälkeen seuran toiminta aloitettiin uudestaan kaupunkisarjoissa. Vuonna 1976 seura nousi takaisin A-Klasseen ja seuraavana kautena jo Bezirksligaan. Seura onnistui voittamaan sarjan vuonna 1979, ja nousi Landesligaan. Samalla seuran valmentajaksi siirtyi entinen maajoukkuepelaaja Peter Grosser. Kaksi vuotta sarjanousun jälkeen Unterhaching nousi jo Fußball-Bayernligaan, joka oli korkein amatöörisarja. Kauden 1982–1983 päätteeksi seura voitti Bayernligan, ja pääsi 2. Bundesliigan karsintoihin. Unterhaching ei onnistunut nousemaan seuraavalle sarjatasolle, mutta pääsi kokeilemaan uudestaan vuonna 1988. Tällöinkin nousu epäonnistui, mutta kauden 1988–1989 päätteksi seura nousi toiselle sarjatasolle.
Ensimmäinen 2. Bundesliiga-kausi päättyi seuran osalta putoamiseen. Joukkue sijoittui sarjan viimeiseksi voitettuaan seitsemän ottelua 38:sta. Kaudeksi 1992–1993 Unterhaching teki paluun 2. Bundesliigaan, mutta tällöinkin vain yhden kauden ajaksi. Seura oli lopulta sarjan kahdeksastoista ja viimeinen putoaja. Seura vietti kaksi seuraavaa kautta kolmannella sarjatasolla, mutta teki paluun kaudeksi 1995–1996, jolloin se sijoittui sarjan neljänneksi. Kauden 1998–1999 päätteeksi Unterhaching pelasi itsensä sarjan toiseksi ja onnistui nousemaan Bundesliigaan. Ensimmäisellä kaudella joukkue sijoittui kymmenennksi, ja onnistui säilyttämään sarjapaikkansa. Kausi 2000–2001 oli seuran viimeinen Bundesliigassa, sillä se oli viimeinen sarjasta pudonnut seura. Vuodesta 2007 lähtien Unterhaching on pelannut kolmannella sarjatasolla.


title: Sahramisirkkunen

text: Sahramisirkkunen ("Sicalis flaveola") on laajalla alueella Väli- ja Etelä-Amerikassa tavattava tangaroihin kuuluva varpuslintu. Lajia pidetään myös häkkilintuna.


title: Sahramisirkkunen

text: Kooltaan sahramisirkkunen on 13,5–14 cm. Koirassahramisirkkunen on yleisväritykseltään kirkkaan keltainen. Otsa ja päälaki ovat väriltään punaoranssit ja selässä on oliivinvihreää väritystä. Naaraat ovat väritykseltään koiraita vaaleampia. "S. f. pelzelni"- alalajin naaras on väriltään oliivinruskea tummin viiruin. Nuori koiras on selästään ruskea ja vatsastaan keltainen.


title: Sahramisirkkunen

text: Sahramisirkkusta tavataan lähes koko Etelä-Amerikasta lukuun ottamatta Amazonian sademetsäaluetta. Linnun elinympäristöä ovat avoimet ja puoliavoimet ruohomaat ja maanviljelysalueet. Laji tavataan myös kaupungeissa. Sahramisirkkusen elinympäristöt sijaitsevat yleensä alle 2 000 metrin korkeudella merenpinnasta, mutta lajia tavataan Andeilla korkeammallakin.


title: Sahramisirkkunen

text: Sahramisirkkusen kuppimainen pesä sijaitsee puun kolossa tai talojen räystäiden alla. Naaras munii kahdesta kolmeen täplikästä munaa.


title: Hengenpelastajat

text: Hengenpelastajat ("Surf Patrol") on australialainen tositapahtumiin perustuva televisiosarja, jota Australiassa esittää Seven Network ja Suomessa JIM. Sarja seuraa rantavahtien työtä Uudessa Etelä-Walesissa, Victoriassa ja Queenslandissa.


title: Hengenpelastajat

text: "Hengenpelastajia" on esitetty vuodesta 2007 lähtien.


title: Hengenpelastajat

text: "Rantavahdit", samantapainen sarja


title: Maik Wagefeld

text: Maik Wagefeld (s. 25. helmikuuta 1981) on saksalainen jalkapalloilija, joka edustaa Dynamo Dresdeniä.


title: Maik Wagefeld

text:
Wagefeld pelasi juniorina Lokomotive Riesan ja Stahl Riesan joukkueissa, joista hän siirtyi Dynamo Dresdeniin vuonna 1993.
Wagefeld nousi Dynamo Dresdenin juniorijoukkueista edustusjoukkueeseen, jossa hän teki ensiesiintymisen Oberliga Nordostissa vuonna 2000. 18-vuotiaana Wagefeld jopa toimi joukkueen kapteenina ja nosti Dynamon Regionalligaan vuonna 2002. Kesällä 2004 Wagefeld siirtyi Bundesliigassa pelanneeseen 1. FC Nürnbergiin. Hän pelasi Nürnbergissä kaksi kautta, joista jälkimmäisestä hän vietti puolet lainalla 2. Bundesligassa Dynamo Dresdenissä. Dynamo putosi kauden päätteeksi Regionalligaan. Kauden 2006–2007 Wagefeld pelasi 2. Bundesligassa Hansa Rostockissa, minkä jälkeen hän palasi takaisin Dynamo Dresdeniin.


title: Jim Playfair

text: Jim Playfair (s. 22. toukokuuta 1964 Vanderhoof, Brittiläinen Kolumbia) on entinen jääkiekkoilija ja NHL-seura Calgary Flamesin päävalmentaja, joka toimii nykyään Abbotsford Heatin päävalmentajana.


title: Jim Playfair

text: Playfair herätti suurta huomiota, kun hän menetti malttinsa 27. maaliskuuta 2010 käydyssä AHL-ottelussa ja rikkoi kaksi jääkiekkomailaa.


title: Iso hätä

text: Iso hätä on suomalaisen rap-yhtye Teflon Brothersin 5. huhtikuuta 2010 julkaistu internet-mixtape. Levy koostuu yhtyeen edellisen albumin ylijäämäbiiseistä. Kaikki kappaleet on miksattu yhdeksi MP3:ksi.


title: Köhler's Medizinal-Pflanzen

text: Köhler's Medizinal-Pflanzen eli Köhler's Medizinal-Pflanzen in naturgetreuen Abbildungen mit kurz erläuterndem Texte : Atlas zur Pharmacopoea germanica on harvinainen saksalainen lääkekasviopas, joka ilmestyi vuonna 1887 kolmiosaisena. Tekstin on kirjoittanut Franz Eugen Köhler ja toimittanut Gustav Pabst, ja teos sisältää yli 300 kokosivun värilitografiaa. Kustantaja lupasi neljännenkin osan, mutta se ei kuitenkaan ilmestynyt.


title: Köhler's Medizinal-Pflanzen

text:
Esimerkkejä kuvituksesta:
 Kaikki teoksen kuvat


title: Luonnonvoima

text: Luonnonvoima on rap-yhtye Sauruksen toinen single neljänneltä "Neon Saurus" -studioalbumilta. Single julkaistiin digitaalisessa muodossa 29. huhtikuuta 2009.


title: HMS Shakespeare (1917)

text: HMS Shakespeare oli Britannian Kuninkaallisen laivaston Shakespeare-luokan laivueenjohtaja, joka palveli ensimmäisessä maailmansodassa.


title: HMS Shakespeare (1917)

text: Alus palveli laivueenjohtajana osuessaan miinaan 31. toukokuuta 1918, minkä seurauksena se vietti viisi kuukautta telakalla. Se palveli lokakuussa Harwichiin sijoitetussa 10. Hävittäjälaivueessa, jossa muina laivueenjohtajina olivat "HMS Spencer", "HMS Bruce" ja "HMS Montrose" sekä niiden lisäksi kaksikymmentäneljä R-luokan hävittäjää.


title: HMS Shakespeare (1917)

text: Kevään 1919 uudelleen organisoinnin yhteydessä alus määrättiin Rosythiin sijoitettuun 2. Hävittäjälaivueeseen, joka muodostettiin aiemman 13. Hävittäjälaivueen pohjalta. Vuonna 1921 laivueet ryhmiteltiin uudelleen jakamalla ne pienemmiksi taktisiksi kokonaisuuksiksi, jolloin "HMS Shakespeare" sijoitettiin Atlantin laivaston 6. Hävittäjälaivueeseen laivueenjohtajaksi.


title: HMS Shakespeare (1917)

text: Alus vapautettiin 1923 laivueenjohtajan tehtävistä, kun laivue siirrettiin "HMS Valhallan" alaisuuteen. "HMS Shakespeare" korvasi "HMS Brucen" 8. Hävittäjälaivueen laivueenjohtajana, jolloin se sijoitettiin samalla reservistatukselle. Laivueen numeroitiin 1925 uudelleen 9. Hävittäjälaivueeksi.


title: HMS Shakespeare (1917)

text: Alus luovutettiin 1936 romutettavaksi, kun laivasto hankki "RMS Majesticin" itselleen.


title: HMS Spenser

text: HMS Spenser (viirinumerot F90 ja D40) oli Britannian Kuninkaallisen laivaston Shakespeare-luokan laivueenjohtaja, joka palveli ensimmäisessä maailmansodassa.


title: HMS Spenser

text: Alus tilattiin John I. Thornycroft and Companyltä Woolstonista. Sen köli laskettiin 9. lokakuuta 1916 ja alus laskettiin vesille 22. syyskuuta 1917. Alus valmistui vielä saman vuoden lopulla 12. joulukuuta.


title: HMS Spenser

text: "HMS Spenser" oli 2. hävittäjälaivueen johtoaluksena laivueen osallistuessa 2. risteilijälaivueen mukana Itämeren purjehdukseen 1921. Alus odotti 31. elokuuta 1921 Isle of Wightin edustalla "HMS Vectiksen" ja "HMS Winchelsean" kanssa Plymouthista saapuvia laivueensa aluksia "HMS Viceroyta","HMS Vanquisheria" ja "HMS Venetiaa", josta ne siirtyivät Kentin rannikolle Dealiin odottamaan 2. risteilijäviirikön alusten "HMS Curacoan", "HMS Caledonin", "HMS Castorin" ja "HMS Cordelian" sekä 2. hävittäjälaivueen loppuosan "HMS Viscountin", "HMS Violentin" ja "HMS Wolfhoundin" saapumista.


title: HMS Spenser

text: Osaston kokoonnuttua jatkettiin matkaa Brunsbütteliin, jonne saavuttiin seuraavana aamuna. Osasto jatkoi matkaansa Kielin kanavan kautta Itämerelle, jossa ensimmäisenä vierailukohteena oli Danzig 4. syyskuuta. Osasto jatkoi matkaansa 7. syyskuuta Memeliin, josta se lähti edelleen 9. syyskuuta Libauhun.


title: HMS Spenser

text: Osasto jatkoi matkaansa Riikaan 12. syyskuuta ja edelleen 25. syyskuuta Tallinnaan. Matka jatkui 20. syyskuuta Helsinkiin ja kolme päivää myöhemmin edelleen Ahvenanmaan kautta Tukholmaan, josta matka jatkui 27. syyskuuta Kööpenhaminaan.


title: HMS Spenser

text: Alus myytiin romutettavaksi 1936.


title: HMS Keppel

text: HMS Keppel (viirinumero D84) oli Britannian Kuninkaallisen laivaston Shakespeare-luokan laivueenjohtaja, joka palveli toisessa maailmansodassa.


title: HMS Keppel

text: Alus tilattiin telakan suunnittelemana huhtikuussa 1918 John I. Thornycroft and Companyltä Woolstonista osana vuosien 1917-1918 laivasto-ohjelmaa. Sen köli laskettiin lokakuussa 1918 telakkanumerolla 982, mutta työt keskeytettiin marraskuussa aselevon astuttua voimaan. Töitä kuitenkin jatkettiin myöhemmin.


title: HMS Keppel

text: Alus laskettiin vesille 23. huhtikuuta 1920, minkä jälkeen runko hinattiin laivastontelakalle Portsmouthiin viimeisteltäväksi. Edelleen keskeneräinen alus siirrettiin helmikuussa 1923 Pembroken telakalle Walesiin, jossa se valmistui 15. huhtikuuta 1925.


title: HMS Keppel

text: Alus aloitti palveluksensa Välimerellä, mutta se siirrettiin syyskuussa 1926 Kiinan laivastoasemalle. Alus palasi 1931 Britteinsaarille, jossa se modernisoitiin ennen paluuta Kauko-Itään. Alus siirrettiin 1935 Välimeren laivastoon ja se siirrettiin vuotta myöhemmin edelleen Britteinsaarille ennen palveluksesta poistamista. Alus siirrettiin reserviin lokakuussa 1937.


title: HMS Keppel

text: Alus palasi palveluksen elokuussa 1939 miehistönään reserviläisiä osallistuakseen kuningas Yrjö VI pitämään reservilaivastonkatselmukseen Weymouthissa. Alus osallistui 9. elokuuta katselmukseen ja se määrättiin saattamaan kuninkaallinen jahti "HMY Victoria and Albert" Dartmouthiin. Alus jäi katselmuksen jälkeen palvelukseen ja se siirtyi sodan ajan sijoituspaikkaansa Gibraltarille, jossa se vastaanotti 13. hävittäjälaivueen johtoaluksen tehtävät.


title: Lusin koulu

text: Lusin koulu on Heinolan Lusissa sijaitseva peruskoulu, jossa annetaan opetusta luokilla 1–6. Koulun nykyisenä rehtorina toimii Jarkko Granqvist. Vuonna 1882 toimintansa aloittanut Lusin kyläkoulu oli alkujaan entisen Heinolan maalaiskunnan ensimmäinen kansakoulu. Koulu on saanut pysyvän oikeuden Vihreän lipun käyttöön.


title: Lusin koulu

text: Koulun vanha osa paloi poroksi 6. huhtikuuta 2018.


title: Keskiajan kirkkotyylit

text: Keskiaikaiset kirkot on rakennettu aluksi romaanisen tyylin ja myöhemmin goottilaisen tyylin mukaisesti. Kirkkoja alettiin rakentaa keskiajan kuluessa yhä enemmän. Aluksi niiden tyylipiirteet olivat peräisin roomalaisajalta, mutta myöhäiskeskiaikaan mennessä rakennustyyli muuttui kokonaan toisenlaiseksi. Kirkkojen suurella koolla ja tyylillä pyrittiin ilmentämään alueen voimaa ja arvovaltaa, vaikka niiden ympärillä olevia kaupunkeja leimasi köyhyys.


title: Keskiajan kirkkotyylit

text: Kristittyjen ensimmäisiä kokoontumispaikkoja olivat antiikin Rooman basilikat. Niinpä myös 950-luvulta alkaen rakennetuissa basilikakirkoissa näkyy antiikin Rooman arkkitehtuurista perittyjä piirteitä. Antiikin basilikan puinen tasakatto korvattiin puoliympyrän muotoisilla holveilla, jolloin kirkon sisälle tuli lisää avaruutta. Kirkon keskipiste oli ristikeskus, pituussuuntaisen ja poikittaissuuntaisen tilan leikkauspiste, jota kattoi puolipallon muotoinen kupoli. Rakennusaineina käytettiin graniittia, basalttia, kalkkikiveä, kalkkituffia, jokikiveä sekä tiiltä. Arkkitehtonisia koristeita käytettiin vain niukasti, ja selkeys sekä yksinkertaiset geometriset muodot olivat koristelun tavoitteita.


title: Keskiajan kirkkotyylit

text: Romaanisessa tyylissä oli vaikutteita myös bysantin taiteesta ja luostarirakennuksista. Tyylille ominaisia piirteitä olivat puoliympyrän muotoiset pyörökaariholvaukset, jonka takia tyyliä on voitu sanoa myös pyörökaarityyliksi. Kirkkojen seinät oli tehty paksuiksi ja niissä oli pieniä ikkunoita, jotka olivat pelkkiä aukkoja. Kun vihollinen iski kylään, kyläläiset saivat kirkosta hyvän turvapaikan. Romaaninen tyyli ei kuitenkaan ole täysin yhtenäinen, vaan tyylissä on huomattavia vaihteluja eri paikkakunnilla.


title: Keskiajan kirkkotyylit

text: 1100-luvulla Ranskan alueella sai alkunsa goottilainen tyyli, jonka valtakausi jatkui 1400-luvun loppuun saakka. Se oli täysin uusi tyylisuunta, jossa näkyivät ristiretkillä saadut islamilaiset vaikutteet. Sen kehittäjistä tunnetaan sistersiläinen apotti Suger. Nimitys "goottilainen" oli aluksi halveksiva, ja sillä viitattiin antiikin tuhonneisiin gootteihin.


title: Keskiajan kirkkotyylit

text: Goottilaiselle arkkitehtuurille oli tyypillistä korkeiden pilareiden muodostamat pystysuorat linjat, tornit, avarat yhtenäiset sisätilat, suipot kaaret, tukipilarit ja ruoteet. Tyyli sopi piispanistuinten katedraalikirkkoihin, koska se vaikutti mahtavalta ja ylväältä. Holvit olivat suippokärkisiä ja huomattavasti korkeampia kuin romaanisten kirkkojen holvikaaret. Goottilaisten kirkkojen holvien tarkoitus olikin kurottautua kohti Jumalan valtakuntaa. Seinät olivat ohuempia kuin romaanisen kirkon seinät, ja niitä koristivat koristeelliset tukirakenteet. Ikkunoiden koko kasvoi ja niiden avulla kirkon julkisivu koristeltiin värikkäästi (ruusuikkunat). Katedraalien ulko- ja sisäpuolella oli veistoksia, kuten eläinpäisiä räystäspatsaita (esimerkiksi Notre Damen kirkko).


title: Keskiajan kirkkotyylit

text: Goottilainen tyyli levisi Ranskasta ensin Briatnniaan ja Saksaan. Sitä käytettiin aluksi suurimmissa kirkoissa, kuten katedraaleissa. Notre Damen lisäksi tyylin tunnetuimpia edustajia ovat Chartresin, Reimsin, Amiensin, Rouenin, Strasbourgin, Walesin, Salisburyn, Lincolnin, Kölnin ja Ulmin tuomiokirkot. Tyylisuunnan vaiheet olivat varhais- täys- ja myöhäisgotiikka.


title: Alto Paraguay

text: Alto Paraguay on Paraguayn pohjoisin ja pinta-alaltaan suurin departementti. Sen pinta-ala on 82 349 neliökilometriä. Vuoden 2002 laskennassa asukkaita oli 11 587, arvio vuodelle 2016 on 16 900.. Departementin pääkaupunki on Fuerte Olimpo.


title: Alto Paraguay

text: Paraguayn osuus Gran Chacosta, joka muodosti aikoinaan oman departementtinsa, liitettiin Alto Paraguayhin vuonna 1993.


title: Alto Paraguay

text: Paraguayjoki jakaa departementin kahteen osaan. Joen eteläpuolinen osa on merkittävä luontoalue tulvatasankoineen ja erityyppisine metsineen. Joen pohjoispuolella, lähempänä Bolivian rajaa, maasto on kivikkoisempaa ja ilmasto kuivempi.


title: Alto Paraguay

text: Departementissa on neljä kansallispuistoa, joista suurin on Defensores del Chaco.


title: Heikki Hyppönen

text: Heikki Lauri Hyppönen (13. toukokuuta 1885 Suistamo – 26. lokakuuta 1956 Vaasa) oli suomalainen päätoimittaja ja kirjailija.


title: Heikki Hyppönen

text: Hyppösen vanhemmat olivat maanviljelijä Lauri Hyppönen ja Anna Sofia Kettunen. Hän kävi 7 luokkaa oppikoulua ja hakeutui sen jälkeen sanomalehtialalle.


title: Heikki Hyppönen

text: Hyppönen oli päätoimittajana Keski-Suomi-lehdessä 1913–1917, Keskisuomalainen-lehdessä 1918–1928 ja Kaleva-lehdessä 1928-1929. Hän oli sitten Vaasa-lehdessä toimituspäällikkönä 1929–1941 ja päätoimittajana 1941–1951.


title: Heikki Hyppönen

text: Hyppönen oli Jyväskylän maistraatin ja raastuvanoikeuden kunnallisneuvosmiehenä 1921–1928, Karjalan sivistysseuran sihteerinä 1921–1923 sekä Suomen Matkailijayhdistyksen neuvottelukunnan jäsenenä 1924–1928 ja hallituksen jäsenenä 1944–1953.


title: Honour – Valour – Pride

text: Honour – Valour – Pride on englantilaisen death metal -yhtye Bolt Throwerin seitsemäs studioalbumi. Metal Blade julkaisi sen 15. tammikuuta 2002. Albumi nauhoitettiin ja miksattiin Sable Rose Studiolla Coventryssa, Englannissa. Levyn on tuottanut itse bändi sekä Andy Faulkner. "Honour – Valour – Pride" on yhtyeen ainoa studioalbumi, jolla Karl Willets ei ole laulamassa.


title: Honour – Valour – Pride

text: Kuten kaikki Bolt Throwerin albumit, tämänkin levyn teema on sodat, erityisesti ensimmäinen maailmansota.


title: Marja Lehtonen

text: Marja Lehtonen (s. 1968 Tampere) on suomalainen kehonrakentaja ja personal trainer.


title: Marja Lehtonen

text: Lehtonen aloitti kilpaurheilun 1983. Pikajuoksijana hän kiinnostui painonnostosta. Pari vuotta kiinnostusta kehonrakennukseen sai hänet innostumaan kilpailemisesta, ja hän osallistui suomenmestaruuskilpailuihin. Kevyen sarja luokassa hän tuli toiseksi ja Meksikossa maailmanmestaruuskilpailuissa 1990 seitsemänneksi.


title: Kaisa Meri

text: Katri Aksa Kaisa Säivä, kirjailijanimi Kaisa Meri (sukunimi vuoteen 1936 "Sjöman"; 7. maaliskuuta 1898 Pori – 12. toukokuuta 1977 Pori) oli suomalainen Porissa asunut kauppias ja kirjailija.


title: Kaisa Meri

text: Kaisa Meri (Säivä) piti omaa myymälää Porin kauppahallissa 1920-luvun lopulta aina 1960-luvulle saakka. Hänen kirjallinen tuotantonsa koostui ajanvieteromaaneista ja näytelmistä. Meri sai Porin kaupungin tunnustuspalkinnon romaanistaan "Kartanosta kaupunkiin".


title: Kaisa Meri

text:
Nimimerkillä "Kaisa Meri":
Nimimerkillä "Lempi Alho":
Nimellä "Kaisa Sjöman":
Nimellä "Kaisa Säivä":


title: İzmitin maanjäristys 1999

text: İzmitin maanjäristys 1999 oli Turkissa İzmitissä 17. elokuuta 1999 tapahtunut maanjäristys, joka oli voimakkuudeltaan 7,6 Richterin asteikolla. Kuolonuhrien määräksi arvioitiin noin 17 000 ja puoli miljoonaa jäi kodittomaksi.


title: İzmitin maanjäristys 1999

text: Kaksi päivää myöhemmin 19. elokuuta kello 5.16 ja 6.18 paikallista aikaa tapahtui 80 kilometriä länteen pääjäristyksestä kaksi jälkijäristystä, jotka olivat voimakkuudeltaan 4,7 ja 5,0 Richterin asteikolla.


Seattle-Tacoman kansainvälinen lentoasema (, ) sijaitsee Seatacin kaupungissa, Seattlen ja Tacoman kaupunkien välissä Washingtonin osavaltiossa Yhdysvalloissa.


title: Seattle-Tacoman kansainvälinen lentoasema

text: Lentoasemalta lentävät muun muassa seuraavat lentoyhtiöt:


title: Alto Paraná

text: Alto Paraná on Paraguayn departementti. Sen pinta-ala on 14 895 neliökilometriä. Vuoden 2002 laskennassa asukkaita oli 558 672, arvio vuodelle 2016 on 785 100. Departementin pääkaupunki on Ciudad del Este.


title: Alto Paraná

text: Itaipun pato ja vesivoimala sijaitsevat Paranajoessa Alto Paranassa.


title: Alto Paraná

text: Departementissa tuotetaan paljon soijapapuja, vehnää ja maissia.


title: Jake Brown

text: Jake Brown (s. 6. syyskuuta 1974) on australialainen ammattilaisrullalautailija. Hän aloitti rullalautailun 1984, ryhtyi kilpailemaan 1996 ja siirtyi ammattilaiseksi seuraavana vuonna. Hänen saavutuksiaan ovat muun muassa hopeasijat X Gamesin Big Airissa vuosina 2006 ja 2007, pronssi 2008 sekä kaksi kultaa 2009 ja 2010. Vuoden 2007 Big Airin viimeisellä runilla Brawn ensin onnistui 720 (ensimmäisen ikinä Mega Rampista), mutta menetti hypyn hallinnan quarter-pipessa ja putosi noin viidestätoista metristä tasaiselle. Hän menetti tajuntansa heti ja häntä hoidettiin pitkään. Lopulta hän kuitenkin pystyi lääkäreiden avustuksella kävelemään pois. Brown oli sairaalassa tarkkailussa kolme päivää onnettomuuden jälkeen.


title: Amambay

text: Amambay on Paraguayn departementti. Sen pinta-ala on 12 933 neliökilometriä. Vuoden 2002 laskennassa asukkaita oli 114 917, arvio vuodelle 2016 on 161 900. Departementin pääkaupunki on Pedro Juan Caballero.


title: Amambay

text: Departementti sijaitsee Brasilian vastaisella rajalla, ja sillä on paljon yhteyksiä vuortentakaiseen Brasiliaan. Departementissa tuotetaan paljon mateta, soijapapuja ja vehnää.


title: Amambay

text: Cerro Coran kansallispuisto sijaitsee Amambayn departementissa.


title: Lämäri 2

text: Lämäri 2 () on suositulle Lämäri -elokuvalle vuonna 2002 tehty jatko-osa. Elokuva sijoittuu aikaan 25 vuotta ensimmäisen vuonna 1977 ilmestyneen elokuvan jälkeen. Sen pääosissa ovat Stephen Baldwin, Jessica Steen ja Gary Busey. Elokuvan ohjasi Steve Boyum.


title: Lämäri 2

text: Toisin kuin edeltäjänsä, Lämäri 2 sai huonon vastaanoton. Elokuva sai silti vuonna 2008 julkaistun jatko-osan Lämäri 3 ().


title: La Santisima Trinidad de Paraná

text: La Santisima Trinidad de Paraná eli Paranan pyhä kolminaisuus, on jesuiittojen entinen lähetysasema Paraguayssä. Se on rakennettu nykyisen Encarnaciónin kaupungin lähelle Kaakkois-Paraguayhyn vuonna 1706.


title: La Santisima Trinidad de Paraná

text: Raunioitunut luostari on Unescon maailmanperintökohde.


title: Pjotr Nalitš

text: Pjotr Andrejevitš Nalitš (, s. 30. huhtikuuta 1981 Moskova, Venäjän SFNT, Neuvostoliitto) on venäläinen laulaja ja lauluntekijä, joka edusti Venäjää vuoden 2010 Eurovision laulukilpailussa kappaleella "Lost and Forgotten".


title: Riff Raff (yhtye)

text: Riff Raff oli vuonna 1979 perustettu oululainen metalliyhtye.


title: Tumanski

text: Tumanski OKB () eli OKB-300 oli neuvostoliittolainen lentokonemoottoreiden suunnittelutoimisto ja valmistuttaja. Sitä johti Sergei Tumanski vuodesta 1956 kuolemaansa, vuonna 1973, asti.


title: Jesus de Tavarangue

text: Jesus de Tavarangue on jesuiittojen entinen lähetysasema Paraguayssa. Se on perustettu nykyisen Encarnaciónin kaupungin lähelle Kaakkois-Paraguayhyn vuonna 1685. Lähetysaseman tarkoitus oli toimia pienoiskaupunkina, joka tutustuttaa paikallisia guaraneita kristinuskoon. Alueella on edelleen jäljellä kellotorni, jolla kutsuttiin asukkaita jumalanpalvelukseen mutta myös varoitettiin lähestyvistä orjakauppiaista. Massiivisen kivikirkon rakennustyöt aloitettiin 1750-luvulla, mutta kirkko ei koskaan valmistunut. Siitä piti tulla italialaisen Loyalan kirkon kopio, ja sen rakennustyöhön osallistui noin kolmetuhatta guarania. Kun jesuiitat karkotettiin Paraguaysta vuonna 1767, kirkko jäi kesken.


title: Jesus de Tavarangue


title: Yesterdays (vuoden 1933 kappale)

text: ”Yesterdays” on Jerome Kernin säveltämä ja Otto Harbachin sanoittama amerikkalainen popkappale ja jazzstandardi vuodelta 1933. Se esitettiin ensimmäisen kerran Broadway-näytelmässä "Roberta". Musikaalista tehtiin elokuvaversio vuonna 1935, ja kappale oli yksi neljästä alkuperäisestä musiikkinumerosta jotka otettiin mukaan elokuvaan. Kappaleen lauloi elokuvassa Irene Dunne ja muissa pääosissa olivat Randolph Scott, Fred Astaire ja Ginger Rogers.


title: Yesterdays (vuoden 1933 kappale)

text: Kappale julkaistiin alun perin nimellä ”Yesterday”, ja ensimmäinen rivi oli nuottijulkaisussa kirjoitettu yksikössä ”Yesterday, yesterday”, mikä ei rimmannut seuraavan säkeen lopun ”sequester'd days” kanssa. Myöhemmissä julkaisuissa tämä painovirhe on korjattu muotoon ”Yesterdays, yesterdays”.


title: Yesterdays (vuoden 1933 kappale)

text: Kappaleen on kääntänyt suomeksi Sauvo Puhtila nimelle ”Eilinen”.


title: Tumanski R-25

text: Tumanski R-25 oli neuvostoliittolainen sotilaslentokoneiden suihkumoottori, joka on kehitetty Tumanski R-11-moottorin pohjalta. Sen suunnitteli Sergei Gavrilov työryhmineen Tumanski-suunnittelutoimistossa (OKB-300).


title: Tumanski R-25

text: Tumanskin suunnittelutoimiston R-25-moottori korvasi Tumanski R-13-moottorin MiG-21bis- ja Suhoi Su-15bis-hävittäjissä. R-25 oli aksiaaliahtimella varustettu moottori. Sen ahdin oli edelleen parannettu nostaen sen puristussuhdetta. Sen jälkipoltin oli kaksiasteinen ja sitä syötti erillinen polttoainepumppu. Jälkipoltolla työntövoima nousi 96800 Newtoniin 4 km lentokorkeudessa. Harjoituslennoilla jälkipolttoa käytettiin yhden minuutin ajan. Sotatoimissa jälkipolttimen käyttöä voitiin jatkaa kolmeen minuuttiin. Moottorissa käytettiin enenevää määrää titaaniosia. Kaikkiaan moottoreita valmistettiin 3 200 kappaletta vuosian 1971-1975. Myös intialainen HAL-tehdas valmisti moottoreita lisenssivalmistuksena.


title: Ne, joista ei puhuta

text: Ne, joista ei puhuta on suomalaisen metalliyhtyeen Se, josta ei puhuta ensimmäinen studioalbumi, joka julkaistiin vuonna 2010. Albumi nauhoitettiin alkuvuodesta 2009, ja sen miksasi Dan Swanö.


title: Ne, joista ei puhuta

text: Kaikki kappaleet säveltänyt ja sanoittanut Samu Männikkö, sekä sovittanut Se, josta ei puhuta.


title: Timo Hannunen

text: Timo Ari Petteri Hannunen (s. 13. kesäkuuta 1969 Multia) on suomalainen kuvanveistäjä.


title: Timo Hannunen

text: Hannunen opiskeli ensin artesaanipuusepäksi, mutta myöhemmin hän meni vuodeksi Limingan taidekouluun opiskelemaan kuvanveistoa, ja sen jälkeen Kankaanpään taidekouluun, josta valmistui 1995.


title: Timo Hannunen

text: Ensimmäinen näyttely Hannusella oli Multian kunnanvirastossa, ja silloin hän vielä maalasi ja teki grafiikkaa, mutta keskittyi myöhemmin pelkästään kiveen ja erityisesti graniittiin. Opintomatka Siperiaan 1994 muutti hänen tyyliään karummaksi. Keuruun taidemuseossa hän piti näyttelyn 1996, ja Multian kunta osti näyttelystä kaksi teosta. Keuruun kunta tilasi häneltä kirjaston edustalle hirviveistoksen, joka sai nimen "Kuuntelija" paljastettiin vuonna 2000. Seuraavana vuonna hänellä oli laaja yksityisnäyttely ensin Keuruun museossa, josta se siirtyi Ouluun. Jyväskylän kaupunki tilasi veistoksen Kuokkalaan kiertoliittymään. Se sai nimekseen "Halla".


title: Timo Hannunen

text: Valtakunnallinen uutiskynnys ylittyi kun Hannuselta tilattiin Juice Leskisen hautamuistomerkki Kalevankankaan hautausmaalle. Mustaa graniittia oleva veistos on kahdesta osasta muodostuva kaksimetrinen monumentti, jonka keskellä oleva halkeama kuvaa virtaa.


title: Liberian Girl

text:
Liberian Girl on Michael Jacksonin yhdeksäs single, joka julkaistiin "Bad"-albumilta vuonna 1989. Kappale kirjoitettiin vuoden 1983 alussa ja sen oli tarkoitus tulla The Jacksons -yhtyeen vuoden 1984 albumille "Victory". Jackson työsti ja kirjoitti kappaleen uudelleen vuonna 1986 "Bad"-albumille.
Musiikkivideon on ohjannut Jim Yukich. Videolla esiintyy monia Jacksonin ystäviä.


title: Embraceable You

text: ”Embraceable You” on George Gershwinin säveltämä ja Ira Gershwinin sanoittama laulu vuoden 1930 Broadway-musikaalista "Girl Crazy", jossa sen esittivät Ginger Rogers ja Allen Kearns. Kappale kirjoitettiin alun perin vuonna 1928 tai 1929 Florenz Ziegfeldin suunnittelemaan musikaaliin, joka olisi perustunut vuonna 1918 kirjoitettuun näytelmään "East Is West". Musikaalia ei koskaan tehty, mutta Gershwinit kierrättivät osan siihen kirjoitetuista lauluista toisiin projekteihin. Osa päätyi vuoden 1929 musikaaliin "Show Girl", ja ”Embraceable You” otettiin mukaan "Girl Crazyyn".


title: Embraceable You

text: Kappaleesta on tullut suosittu jazzstandardi. Laulaja Billie Holidayn versio vuodelta 1944 valittiin historiallisten äänilevyjen kokoelmaan Grammy Hall of Fameen vuonna 2005. Charlie Parker nauhoitti vuonna 1947 hitaan bebop-version, jossa saksofonisti ei juurikaan keskittynyt laulun alkuperäiseen melodiaan vaan temaattiseen improvisointiin kappaleen sointukulun päällä. Parker nauhoitti kappaleen yhteensä 17 kertaa, mutta tämä versio on jäänyt kuuluisimmaksi. Sitä on jopa käytetty musiikin yleisteoksissa esimerkkinä jazzmusiikista.


title: Embraceable You

text: Kappaletta on myös käytetty monissa elokuvissa, kuten "Me villissä lännessä" (1943), "Sininen rapsodia" (1945) ja "Pariisin lumoissa" (1951).


title: Leave Me Alone (Michael Jacksonin kappale)

text: Leave Me Alone on Michael Jacksonin kahdeksas single, joka julkaistiin "Bad"-albumilta vuonna 1989.


title: Zyzzyx Road

text: Zyzzyx Road on vuonna 2006 valmistunut yhdysvaltalainen independent-elokuva. Sen pääosia näyttelevät Leo Grillo, Katherine Heigl ja Tom Sizemore. Elokuvan on käsikirjoittanut ja ohjannut John Penney.


title: Zyzzyx Road

text: "Zyzzyx Roadia" näytettiin Yhdysvalloissa vain seitsemän tai kuuden päivän ajan yhdessä elokuvateatterissa, dallasilaisessa Highland Park Village Theaterissa. Elokuvan kävi katsomassa kuusi ihmistä ja se tuotti yhteensä vain 30 dollaria. Elokuvan budjetti puolestaan oli 1,2 miljoonaa dollaria. Lyhyt näytösaika johtui Screen Actors Guildin sopimuksesta, joka mahdollistaa pienen budjetin elokuvalle alhaisemmat palkat, mikäli se on teatterilevityksessä Yhdysvalloissa. Elokuvaa oli tarkoitus levittää ensin ulkomailla ja vasta sen jälkeen kotimaassa. Grillon mukaan halvin tapa selvitä sopimusvelvoitteista oli vuokrata teatteri ja järjestää tarvittavat näytökset ilman, että kukaan välttämättä edes näkee elokuvaa. Tämän vuoksi "Zyzzyx Roadista" tuli kaikkien aikojen vähiten Yhdysvaltojen teatterilevityksessä tuottanut elokuva. Vuoden 2006 loppuun mennessä elokuva oli julkaistu 23 maassa ja se oli tuottanut 368 000 dollaria.


title: Another Part of Me

text: Another Part of Me on Michael Jacksonin kuudes single, joka julkaistiin Bad -albumilta vuonna 1988. Kappaleen varhainen versio kuultiin vuonna 1986 3D-elokuvassa Captain EO.


title: Say Say Say

text: Say Say Say on Paul McCartneyn ja Michael Jacksonin kirjoittama kappale, joka julkaistiin singlenä McCartneyn albumilta Pipes of Peace vuonna 1983. Kappale on yksi kolmesta McCartneyn ja Jacksonin yhteisestä kappaleesta. Loput kaksi kappaletta ovat The Girl Is Mine ja "The Man". Kappaleen musiikkivideon kuvasi Jacksonin Beat It -musiikkivideon kuvannut Bob Giraldi. Videossa Linda McCartney ja La Toya Jackson tekevät pienen cameo-esiintymisen.


title: Trudie Styler

text:
Trudie Styler (s. 6. tammikuuta 1954, Bromsgrove, Worcestershire, Englanti) on englantilainen näyttelijä ja käsikirjoittaja. Hänet tunnetaan käsikirjoituksistaan elokuviin "Moving the Mountain" (1994) ja "Kuu" (2009). Hän on näytellyt myös tv-sarjoissa "Poldark", "Funny Man", "The Bell", "Midsomerin murhat", "Empire" ja "Love Soup".
Trudie Styler on naimisissa muusikko Stingin kanssa, he avioituivat kymmenen vuoden yhdessä asumisen jälkeen vuonna 1992. Heillä on neljä lasta: Mickey (s. 19 tammikuuta 1984), Jake (s. 24 toukokuuta 1985), Coco (s. 30 heinäkuuta 1990) ja Giacomo (s. 17 joulukuuta 1995).


title: I Can’t Get Started

text: ”I Can’t Get Started (with You)” on Vernon Duken säveltämä ja Ira Gershwinin sanoittama amerikkalainen musiikkikappale vuodelta 1936. Se esitettiin ensimmäisen kerran Broadway-musikaalissa "Ziegfeld Follies of 1936", jossa sen lauloi Bob Hope.


title: I Can’t Get Started

text: Trumpetinsoittaja, laulaja ja orkesterinjohtaja Bunny Berigan nauhoitti vuonna 1937 version, josta tuli hänen kuuluisin nauhoitteensa. Äänite nousi samana vuonna singlelistalla kymmenenneksi, ja vuonna 1975 se palkittiin Grammy Hall of Fame -palkinnolla. Kappaleesta on tullut jazzstandardi, ja osittain Beriganin nauhoituksen ansiosta se on erityisen suosittu trumpetistien keskuudessa. Sitä käytettiin välittämään 1930-luvun nostalgiaa Hollywood-elokuvissa "Pelastakaa tiikeri" (1973) ja "Chinatown" (1974).


title: I Can’t Get Started

text: Billie Holiday nauhoitti kappaleen saksofonisti Lester Youngin kanssa vuonna 1938. Youngin oma trio nauhoitti kappaleen uudelleen heinäkuussa 1942, vain viikkoja laulun suosituksi tehneen Beriganin kuoleman jälkeen. Triossa soitti pianoa Nat King Cole. Dizzy Gillespien versio vuodelta 1945 oli tärkeässä osassa trumpetistin uran alkuvaiheessa, kun tämä teki itseään tunnetuksi uutena jazzin huippunimenä. Lennie Tristano äänitti oman versionsa kappaleesta vuonna 1946.


title: Srilankanpensaskiuru

text: Srilankanpensaskiuru ("Mirafra affinis") on eteläaasialainen varpuslintu. Sen elinympäristö käsittää Intian itä- ja eteläsosat sekä Sri Lankan. Edward Blyth kuvaili lajin holotyypin Intian eteläosasta 1845.


title: Dylan Ryder

text: Dylan Ryder (s. 23. helmikuuta 1981 Fresno, Kalifornia) on yhdysvaltalainen pornonäyttelijä. Hänet on huomioitu kahdesti AVN-palkinnolla vuonna 2011.


title: Dylan Ryder

text: Ryder syntyi ja kasvoi Kaliforniassa. Hän harrasti teini-ikäisenä kilpauimista ja mallintöitä. Täytettyään 18 Ryder muutti Kalifornian Central Coastiin, jossa hän opiskeli hoitajaksi ja työskenteli myöhemmin päihteisiin liittyvän pahoinpitelyn hoidon neuvonantajana.


title: Dylan Ryder

text: Ryder kiinnostui pornoelokuvista 22-vuotiaana nähtyään Penthouse-lehden mallit. Hän päätti lähettää kuvia itsestään aikuisviihdeyhtiölle ja sai ensimmäiset kuvaukset Reality Kingsiltä. Ryder kuitenkin muutti Arizonaan työskennelläkseen vanginvartijana, mutta jätti työt ja palasi takaisin Kaliforniaan perheensä luo. Samalla hän pyrki takaisin aikuisviihteen pariin ja suurensi leikkauksella rintojaan. Ryder lopulta palasi pornoelokuvien pariin heinäkuussa 2008.


title: Tummapensaskiuru

text: Tummapensaskiuru ("Mirafra albicauda") on keskiafrikkalainen varpuslintu. Sen elinympäristö käsittää Sahelin aluetta Tšadista Itä-Sudaniin, Etelä-Etiopiaan, Kongon demokraattisen tasavallan koillisosaan, Ugandaan, Luoteis- ja Lounais-Keniaan sekä Pohjois- ja Lounais-Tansaniaan. Anton Reichenow kuvaili lajin holotyypin Tansanian Taboran läänin Gondasta 1891.


title: Valkokurkkukiuru

text: Valkokurkkukiuru ("Mirafra cheniana") on eteläafrikkalainen varpuslintu. Sen elinympäristö ulottuu Zimbabwen keskiosista Kaakkois-Botswanaan ja itäiseen Etelä-Afrikkaan. Andrew Smith kuvaili lajin holotyypin Latakoosta, Etelä-Afrikan pohjoisosasta 1843.


title: Viheltäjäkiuru

text: Viheltäjäkiuru ("Calendulauda africanoides"), myös "Mirafra africanoides", on eteläafrikkalainen varpuslintu. Sen elinympäristö käsittää Afrikan eteläosan Angolasta, Sambiasta ja Etelä-Mosambikista Etelä-Afrikkaan. Lajista tunnetaan kuusi alalajia. Andrew Smith kuvaili lajin holotyypin Colesbergistä Etelä-Afrikasta 1836.


title: As Tears Go By

text: As Tears Go By on englantilaisen The Rolling Stones -yhtyeen jäsenten Mick Jaggerin ja Keith Richardsin säveltämä kappale.


title: As Tears Go By

text: Sen esitti alun perin Marianne Faithfull vuonna 1964. Kappale julkaistiin myös vuonna 1965 Rolling Stonesin vain Yhdysvalloissa ilmestyneellä albumilla "December's Children (And Everybody's)" sekä singlenä.


title: As Tears Go By

text: Rolling Stonesin singen B-puolella oli kappale "Gotta Get Away".


title: Jalkapallo kesäolympialaisissa 1968

text: Meksikon olympialaisten jalkapalloturnauksessa uudistettiin kilpailusääntöjä turnaukseen osallistuvien pelaajien osalta, sillä turnaukseen saivat osallistua myös ei-amatööripelaajat. Tämä oli seurausta siitä, että itäeurooppalaisten maiden pelaajat olivat valtion tukemia amatöörejä.


title: Jalkapallo kesäolympialaisissa 1968

text: Turnaukseen osallistui 16 maata. Karsinnoista selviytyneistä joukkueista Marokko luopui turnauksesta, sillä maa ei halunnut pelata Israelia vastaan. Marokon sijaan turnaukseen otettiin Ghana.


title: Jalkapallo kesäolympialaisissa 1968

text: Turnauksen 16 joukkuetta jaettiin neljään alkulohkoon, joiden kaksi parasta maata selviytyivät puolivälieriin. Puolivälierien suurimmasta yllätyksestä vastasi Japani, joka onnistui voittamaan Ranskan. Japani saavutti lopulta pronssimitalit voitettuaan isäntämaa Meksikon pronssiottelussa Kunishige Kamamoton johdolla. Hän voitti turnauksen maalintekijätilaston seitsemällä maalillaan, kun Japani teki turnauksessa yhteensä yhdeksän maalia.


title: Jalkapallo kesäolympialaisissa 1968

text: Loppuottelussa Unkarin ja Bulgarian välillä nähtiin rumia otteita, ja kolme bulgarialaispelaajaa ajettiin ulos kentältä ottelun ensimmäisellä puoliajalla. Unkari voitti lopulta vajaamiehisen Bulgarian helposti.


title: Jalkapallo kesäolympialaisissa 1968

text: Mexico Cityn olympialaisten jalkapalloturnaukseen selviytyi karsintojen kautta 14 maata. Isäntämaa Meksiko ja hallitseva olympiavoittaja Unkari pääsivät kisoihin ilman karsintoja. Muut paikat jakaantuivat siten että Euroopan karsinnoista kisoihin selviytyi 4 maata, Etelä-Amerikasta 2, Pohjios- ja Keski-Amerikasta 2 Afrikasta 3 ja Aasiasta 3.


title: Jalkapallo kesäolympialaisissa 1968

text: Lohko A


title: Jalkapallo kesäolympialaisissa 1968

text: Lohko B


title: Jalkapallo kesäolympialaisissa 1968

text: Lohko C


title: Jalkapallo kesäolympialaisissa 1968

text: Lohko D


title: Jalkapallo kesäolympialaisissa 1968

text: Turnauksen maalintekijätilaston voitti Japanin Kunishige Kamamoto seitsemällä maalillaan.


title: Kajaali

text: Kajaali (myös "kajal") on musta tai jonkin muun värinen silmänalusmeikki, joka levitetään kajaalikynällä.


title: Kajaali

text: Sana "kajaali" tulee hindin kielestä, jossa "kajal" tarkoittaa silmämeikkiä tai merkkiä otsassa. Intiassa kajaalia on käytetty ainakin vuodesta 2500 eaa. alkaen, ja perinteisiin kuuluu myös pikkulasten silmien maalaaminen tietyissä tilanteissa. Lähes yhtä kauan mustaa kajaalia on käytetty Egyptissä, mistä se levisi Kreetan kautta Kreikkaan, Roomaan ja arabimaihin.


title: Kajaali

text: Intiassa kajaalin käyttöä on perusteltu paitsi kauneus- mutta myös terveyssyillä. Perinteisen kajaalin on ajateltu suojaavan silmäsairauksilta. Toisaalta lyijyä sisältävä kajaali voi johtaa myrkytyksiin.


title: Pikkumyyränsammal

text: Pikkumyyränsammal ("Atrichum tenellum") on myyränsammalten sukuun ja karhunsammalten heimoon kuuluva elinvoimainen sammal.


title: Pikkumyyränsammal

text: Pikkumyyränsammal on pienikokoinen (0,5-2 cm) sammal. Sen pitkänomaiset lehdet ovat keskisuonelliset ja hammaslaitaiset. Sillä on usein melko pitkäperäisiä itiöpesäkkeitä. Munanmuotoiset itiöpesäkkeet ovat lyhyitä ja pystyjä.


title: Pikkumyyränsammal

text: Pikkumyyränsammal on pioneerilaji. Se kasvaa paljaalla maalla rannoilla ja ojissa.


title: Pikkumyyränsammal

text: Pikkumyyränsammalta tavataan yleisesti koko Suomessa.


title: Angie

text: ”Angie” on The Rolling Stones -yhtyeen vuonna 1973 ilmestyneen "Goats Head Soup" -albumin järjestyksessään viides kappale. Singlenä ilmestyessään siitä muodostui yhtyeen seitsemäs listaykkönen Yhdysvalloissa. Yhtyeen kotimaassa Britanniassa se ylsi viidenneksi. ”Angie” on samalla yhtyeen tunnetuin radioballadi.


title: Angie

text: Kappaleen sanoituksen innoitajaksi on epäilty useampaa naista. Rolling Stonesin kitaristin Keith Richardsin mukaan laulu ei kuitenkaan kerro kenestäkään yksittäisestä ihmisestä.


title: Angie

text: Yhtyeen kitaristi Keith Richards aloitti laulun tekemisen huumevieroituksessa ollessaan, mutta solisti Mick Jagger on kertonut kirjoittaneensa sen loppuun.


title: Angie

text: Kappaleen sanoituksesta on tehty lukuisia päätelmiä. Sen innoittajaksi on oletettu muun muassa David Bowien Angie-vaimoa, mutta Mick Jagger on kiistänyt tämän, ja uskoo, että kappaleen ensimmäisen rivin kirjoittanut Keith Richards sai idean Angela-tyttärestään. Richards kertoi kappaleen synnystä vuonna 2010 ilmestyneessä omaelämäkerrassaan "Elämä":


title: Angie

text: Kappale äänitettiin kahdessa osassa marras–joulukuun 1972 sekä touko–kesäkuun 1973 välisenä aikana. Nauhoituspaikkoina olivat Dynamic Sound Studios Jamaikan Kingstonissa sekä Island Recording Studios Lontoossa. Äänittäjänä toimi Andy Johns.


title: Angie

text: Keith Richards ja Mick Taylor soittivat kappaleessa sähkökitaroiden sijaan akustisia kitaroita. Pianistina toimi sessiomuusikon ominaisuudessa Nicky Hopkins. Mick Jaggerin ehdotuksesta kappaleeseen lisättiin jousisovitus.


title: Angie

text: ”Angie” ilmestyi singlenä Britanniassa 17. elokuuta 1973. Se nousi listalle 1. syyskuuta ja oli kymmenen listaviikon aikana korkeimmillaan sijalla viisi. Yhdysvalloissa single julkaistiin 28. elokuuta. Siitä muodostui yhtyeen seitsemäs ja samalla toiseksi viimeinen listaykkönen Billboard Hot 100 -listalla. Kappaleesta tuli listaykkönen myös Sveitsissä (4 viikkoa), Alankomaissa (2 viikkoa), Norjassa (2 viikkoa) sekä Belgian Flanderissa (1 viikko). Alankomaissa ja Belgiassa kappale nousi listalle uudelleen vuonna 1990.


title: Angie

text: Singlen B-puolella oli kappale ”Silver Train”. Se ja ”Angie” sisältyivät molemmat "Goats Head Soup" -studioalbumille, joka ilmestyi Britanniassa 31. elokuuta ja Yhdysvalloissa 12. syyskuuta 1973.


title: Angie

text:
”Angie” on yhtyeen tunnetuin radioballadi. Se on myös kuulunut Rolling Stonesin kiertueohjelmistoon lukuisia kertoja. Yhtye on esittänyt sitä konserteissaan vuosina 1973, 1975–76, 1982, 1989–90, 1994–95, 1998–99, 2002–03 ja 2005–06.
Petri Pettersson on esittänyt Angien suomeksi.


title: Rotta (täsmennyssivu)

text: Rotta tarkoittaa seuraavia asioita:


title: Better Place

text: Better Place on kalifornialainen sähköautojen latausasemia tekevä yritys, jonka kotipaikka on Palo Alto.


title: Better Place

text: Better Place rakentaa Tokioon koejärjestelmää, jossa sähköautojen akut ladataan muutamassa minuutissa. Järjestelmä valmistuu vuoden 2011 alussa.


title: Nathan Gerbe

text: Nathan Gerbe (s. 24. heinäkuuta 1987 Oxford, Michigan) on yhdysvaltalainen jääkiekkoilija, joka on pelannut kaudesta NHL:n Carolina Hurricanesissa. Hänen pelipaikkansa on vasen laitahyökkääjä.


title: Nathan Gerbe

text: Gerbe on hyvä luistelija sekä taitava käsistään, mutta häntä pidetään liian pienikokoisena huipulle; 165 senttimetriä pitkä Gerbe on NHL:n selvästi lyhyin pelaaja.


title: Nathan Gerbe

text: Gerbe valittiin 16-vuotiaana USA Hockeyn junioreiden kehitysohjelmaan Ann Arboriin. Hän edusti maataan kahdesti alle 18-vuotiaiden MM-kilpailuissa, joista toisella kerralla, vuonna 2005, oli joukkueensa toiseksi paras pistemies Yhdysvaltojen viedessä kultamitalit kolmen vuoden tauon jälkeen. Buffalo Sabres varasi Gerben viidennellä kierroksella, numerolla 142.


title: Nathan Gerbe

text: Välittömästi farmiin menemisen tai Kanadan pääjunioriliigan sijaan Gerbe päätti liittyä Boston Collegeen, jossa ensimmäinen kausi meni totutteluun. Seuraavalla kaudella hänen tehonsa kuitenkin yli kaksinkertaistuivat, ja kolmannella kaudella hän oli jo ehdokkaana parhaalle yliopistopelaajalle annettavaan Hobey Baker Awardiin. Neljän joukkueen Frozen Four -lopputurnauksessa Gerbe teki yhteensä kahdeksan tehopistettä, valittiin turnauksen arvokkaimmaksi pelaajaksi, ja johdatti Boston Collegen yliopistomestaruuteen. Gerbe edusti maataan myös toistamiseen (ensimmäinen kerta 2006) nuorten maailmanmestaruuskilpailuissa, joissa Yhdysvallat otti pronssia.


title: Nathan Gerbe

text: Kolmannen yliopistovuoden jälkeen Gerben oli aika siirtyä ammattilaiskaukaloihin, ja toukokuussa Gerbe allekirjoitti hänet varanneen Buffalo Sabresin kanssa kolmen vuoden ja 2,55 miljoonan dollarin sopimuksen. Gerbe pelasi ensimmäisen ammattilaiskautensa AHL-farmijoukkue Portland Piratesissa, ja erinomaisten otteiden ansiosta hän pääsi pelaamaan kymmenen NHL-ottelua sekä tuli valituksi AHL:n vuoden tulokkaaksi.


title: Nathan Gerbe

text: Toisella AHL-kaudellaan Gerbe valittiin liigan tähdistöotteluun, ja muutenkin hän pelasi pääosin farmipelejä. NHL-kokemusta Gerbelle tuli yhdeksän ottelua lisää, ja hänen maalitilinsä aukesi 9. joulukuuta 2009 3–0-kotivoitossa Washington Capitalsia vastaan. Yhteensä pisteitä kertyi viisi (kaksi maalia ja kolme maaliin johtanutta syöttöä).


title: Nathan Gerbe

text: Kaudesta 2010–2011 alkaen Gerbe pelasi kolme kautta kokonaan Sabresin NHL-miehistössä. Hän teki tuolla kaudella 31 tehopistettä, 16 maalia ja 15 syöttöpistettä, 64:ssä runkosarjaottelussa sekä kaksi tehopistettä, molemmat maaleja, seitsemässä pudotuspeliottelussa, kaudella 2011–2012 25 tehopistettä, kuusi maalia ja 19 syöttöpistettä, 62:ssa runkosarjaottelussa ja työsulun lyhentämällä kaudella 2012–2013 kymmenen tehopistettä, viisi maalia ja viisi syöttöpistettä, 42:ssa runkosarjaottelussa.


title: Nathan Gerbe

text: Heinäkuussa 2013 Gerbe teki vapaana pelaajana yksivuotisen ja kaksisuuntaisen sopimuksen Carolina Hurricanesin kanssa.


title: Alicante-Elchen lentoasema

text: Alicante-Elchen lentoasema sijaitsee El Altetin kunnassa noin 9 kilometrin päässä Alicantesta. Lentoasema on Itä-Espanjan tärkein ja palvelee pääosin Alicanten ja Murcian maakuntia. Vuonna 2011 lentoasemaa laajennettiin uudella terminaalilla, joka avattiin 21.3.2011. Vanhat terminaalit 1 ja 2 on suljetiin ja uusi terminaali on vakinainen matkustajaterminaali. Lentoaseman kautta kulki 9 382 935 matkustajaa vuonna 2010.


title: Alicante-Elchen lentoasema

text: Lentoyhtiöitä:


title: Akustiikkalevy

text: Akustiikkalevy on äänen vaimentamiseen tarkoitettu levy. Akustiikkalevynä voidaan käyttää useaa erilaista huokoista, ääntä absorboivaa levyä.


title: Akustiikkalevy

text: Akustiikkalevyjä käytetään erityisesti julkisissa tiloissa ja teollisuustiloissa, joissa on paljon häiritsevää melua ja ääntä heijastavia kovia pintoja.


title: Akustiikkalevy

text: Akustiikkalevyjen käyttö kodeissa on ollut harvinaisempaa, koska sisustustarvikkeet kuten pehmustetut huonekalut, matot, verhot ja seinätekstiilit vaimentavat ääntä.


title: Akustiikkalevy

text: Akustiikkalevyt voidaan asentaa joko seinä- tai kattoverhoukseksi. Verhous kiinnitetään joko mekaanisesti tai liimaamalla suoraan pintaan tai se voidaan asentaa ns. alaslasketuksi katoksi.


title: Akustiikkalevy

text:
Arkkitehtonisesti tai akustisesti vaativissa kohteissa akustiikkalevyillä päällystetyt pinnat voidaan lisäksi verhoilla esimerkiksi erilaisilla puurimoituksilla.
Akustointilevyn paksuudesta ja huokoisuudesta riippuu, kuinka laajan taajuusalueen ääntä se vaimentaa. Paksuudet ovat yleensä noin 20–70 mm.


title: Who Dares Wins

text: Who Dares Wins on englantilaisen death metal -yhtye Bolt Throwerin kokoelmalevy, jota yhtye ei hyväksy.


title: Who Dares Wins

text: Sen kappaleet ovat pääosin harvinaisia kappaleita EP:lta ja muista lähteistä: kappaleet 1-4 ovat Cenotaph-EP:lta, kappaleet 5-8 Spearhead-EP:lta. Kappaleet 9 ja 10 taas ovat ... For Victory-levyn studiosessiosta, jotka on julkaistu aiemmin Earache Recordsin vuosijuhlakokoelmalevyllä sekä ...For Victoryn Japanin versiolla. Levyn on julkaissut Earache Records 14. syyskuuta 1998. Levyn kansion sama kuin "Spearheadilla".


title: Who Dares Wins

text: Levyn julkaisu sattui samaan ajankohtaan kuin Bolt Throwerin ensimmäisen Metal Bladelle tehdyn levyn "Mercenaryn" julkaisu. Yhtye on syyttänyt Earache Recordsia yhtyeellä rahastamisesta. Albumin nimeksi piti ensin tulla "No Guts, No Glory", mutta Earache joutui luopumaan siitä, koska Mercenarylla oli samanniminen kappale. Yhtye itse ei suosittele ostamaan tätä albumia, koska ei suostuisi julkaisemaan kokoelmalevyä.


title: M/S Polar Express

text: M/S Polar Express oli muun muassa Vaasanlaivojen omistama laiva. Sen rakensi Aalborg Skipsvaerft A/S Aalborgissa Tanskassa 1963. Laiva purjehti aluksi "Prinsessan Margaretha" -nimisenä Göteborgin ja Frederikshavnin välillä. 1968 se myytiin Suomeen Oy Vasa-Umeå Ab:lle ja sai nimen "Polar Express".


title: M/S Polar Express

text: Polar Express liikennöi reiteillä Vaasa–Uumaja, Vaasa–Sundsvall ja Pori–Sundsvall vuosina 1970-1982. Vuonna 1982 laiva myytiin Oy Jakob Lines Ab:lle ja 1984 edelleen Lähi-itään. Se upposi Nuwiban sataman lähellä Egyptissä sytyttyään tuleen 6. maaliskuuta 1986.


title: Vehka-Patamo

text: Vehka-Patamo on Karjaanjoen vesistöön kuuluva järvi Härjänojan kylässä Somerniemellä Somerolla. Se on yksi Arimaa-järven pohjoispuolisista pienistä metsäjärvistä Somerniemellä ja Pusulassa. Järveen laskee pohjoisesta, Arimaan ja Heinjärven väliseltä vedenjakajalta Kovelojärvi, ja se laskee etelään Myllyjärveen, joka edelleen laskee Arimaa-järveen.


title: Vehka-Patamo

text: Vehka-Patamo on ruskeavetinen ja suorantainen järvi, jonka pinta-ala on noin 13 hehtaaria, suurin syvyys noin 7 metriä ja korkeus merenpinnasta 115,5 metriä. Järven kaloja ovat hauki, ahven, made, särki ja kiiski. 1990-luvulla järvessä on ollut myös heikko rapukanta.


title: Rusohiirensammal

text: Rusohiirensammal ("Bryum pallens") on hiirensammalten sukuun kuuluva sammal.


title: Rusohiirensammal

text: Rusohiirensammal pieni (1 - 3 cm), pystykasvuinen ja väriltään punertava sammal. Sen keskisuonelliset lehdet ovat leveät ja teräväkärkiset ja niissä on kapeiden solujen muodostama reunus. Se on kaksikotinen ja sillä on harvoin itiöpesäkkeitä.


title: Rusohiirensammal

text: Rusohiirensammalta esiintyy pohjoisella pallonpuoliskolla ja Afrikan ja Etelä-Amerikan vuoristoissa. Suomessa sitä kasvaa yleisenä koko maassa.


title: Rusohiirensammal

text: Rusohiirensammal kasvaa kostealla hiesuisella maalla pientareilla, rannoilla ja ojissa.


title: Orlandon kansainvälinen lentoasema

text: Orlandon kansainvälinen lentoasema () sijaitsee 11 kilometriä Orlandon keskustasta kaakkoon.


title: Orlandon kansainvälinen lentoasema

text: Lentoasema on Floridan toiseksi vilkkain lentoasema.


title: Savannah (täsmennyssivu)

text: Savannah voi tarkoittaa ainakin seuraavia:


title: Collège de France

text: Collège de France on Pariisissa sijaitseva korkeampi tutkimuslaitos (Grand établissement). Se antaa myös opetusta, mutta vain professoreille ja tutkijoille.


title: Collège de France

text: Collège de France on perustettu 1530 Frans I:n aloitteesta. Humanismin innoittamana sen oli tarkoitus olla Sorbonnen vaihtoehto ja keskittyä sellaisiin opinaloihin kuin heprean ja kreikan kielet ja matematiikka. Alkujaan sen nimi oli "Collège Royal", sittemmin "Collège des Trois Langues" (latinaksi: "Collegium Trilingue"), "Collège National", "Collège Impérial", ja nimen "Collège de France" se sai 1870. Se sijaitsee Pariisin viidennessä arrondissementissa.


title: Collège de France

text: Collège de Francessa on ainutlaatuista, että se on avoin kaikille, tosin ei korkeampien kurssien osalta. Sen tavoitteena on opettaa tiedettä todellisuudessa, ja siksi tutkijat ovat nykyajan vaikutusvaltaisimpia henkilöitä omalla alallaan. Vaikka oppilaitoksen motto on "Docet Omnia" (”opeta kaikkea”), on Maurice Merleau-Pontyin lause ”Non pas des vérités acquises, c’est l’idée d’une recherche libre” (’ei valmiita totuuksia, vaan vapaata tutkimusta’) kaiverrettu koulun sisäänkäyntiin kultakirjaimin.


title: Collège de France

text: Collège de Francessa ei voi suorittaa tutkintoja, mutta siellä on tutkimuslaboratorioita ja yksi Euroopan parhaista tutkimuskirjastoista, jossa on harvinaisia kirjoja eri alojen osastoissa, kuten historia, yhteiskuntatieteet, humanistiset tieteet, kemia ja fysiikka.


title: Collège de France

text: Nykyiset professorit:


title: Collège de France

text: Aiempia professoreita:


title: Verihiirensammal

text: Verihiirensammal ("Bryum cryophilum") on hiirensammalten sukuun kuuluva erittäin uhanalainen sammal.


title: Verihiirensammal

text: Verihiirensammal keskikokoinen (4-8 cm) verenpunainen sammal. Sen keskisuonelliset lehdet ovat pyöreäkärkiset, tyvestä kapealti johteiset ja niissä on kapeiden solujen muodostama reunus. Se muistuttaa jonkin verran hetehiirensammalta, jolla on kuitenkin teräväkärkiset ja leveälti johteiset lehdet. Se on kaksikotinen ja sillä ei ole Fennoskandiassa koskaan itiöpesäkkeitä.


title: Verihiirensammal

text: Verihiirensammalta esiintyy pohjoisella pallonpuoliskolla arktisilla alueilla ja vuoristoissa. Suomessa sitä kasvaa vain Enontekiön suurtuntureilla.


title: Verihiirensammal

text: Verihiirensammal kasvaa kostealla hiesuisella maalla lähteiden, tunturipurojen tai lumenviipymäpaikkojen läheisyydessä.


title: Detroit Metropolitanin lentoasema

text: Detroit Metropolitan Wayne Countyn kansainvälinen lentoasema on Detroitin kansainvälinen lentoasema, joka sijaitsee Romuluksen kaupungissa. Lentoasema on Michiganin vilkkain lentoasema. Sitä käytti 32 242 473 matkustajaa vuonna 2012.


title: Together Alone

text: Together Alone on Anoukin esikoisalbumi, joka julkaistiin vuonna 1997. Albumi julkaistiin myös Yhdysvalloissa 27. lokakuuta 1998.


title: Together Alone

text: Albumi nousi toisella listaviikollaan Alankomaissa MegaCharts-listan ensimmäiselle sijalle, ja pysyi listalla yhteensä 101 viikkoa.


title: Together Alone

text: Kaikki kappaleet sovittanut Pim Koopman.


title: Urban Solitude

text: Urban Solitude on Anoukin toinen studioalbumi, joka julkaistiin vuonna 1999. Levy on myynyt platinaa Hollannissa sekä kultaa Belgiassa.


title: Urban Solitude

text: Albumi debytoi Alankomaissa MegaaChartsin listaykkösenä, jolla se pysyi ensimmäiset neljä viikkoa. Albumi pysyi listalla yhteensä 90 viikkoa.


title: Philadelphian kansainvälinen lentoasema

text: Philadelphian kansainvälinen lentoasema (; ) on julkinen lentoasema Philadelphiassa. Se on Delaware Valleyn ja Philadelphian suurin lentoasema, ja kaikki lentoliikenne mitattuna maailman 11:nneksi vilkkain lentoasema 492 038 vuosittaisella lennollaan (2008). Lentoasema on yksi US Airwaysin keskuksista.


title: Philadelphian kansainvälinen lentoasema

text: Lentoasemalla on neljä kiitotietä ja seitsemän terminaalia. Sen läntinen osa sijaitsee Delawaren piirikuntaan kuuluvan Tinicumin alueella.


title: Graduated Fool

text: Graduated Fool on Anoukin kolmas studioalbumi, joka julkaistiin 22. marraskuuta 2002.


title: Graduated Fool

text: Albumi nousi toisella listaviikollaan Alankomaiden MegaCharts-listan kolmannelle sijalle, ja pysyi listalla yhteensä 33 viikkoa.


title: Isojalkapöllö

text:
Isojalkapöllö ("Nesasio solomonensis") on keskikokoinen pöllölaji, joka on kotoperäinen Salomonsaarilla ja Papua-Uuden-Guinean Bougainvillessa. Sitä ei yleensä tavata yli 800 metriä korkeammalla merenpinnasta, jossa se asustaa alavien maiden tai vuorten metsissä. Se pesii puunkoloissa tai halkeamissa.
Isojalkapöllön naama on punaruskea, ja valkoiset kulmakarvat ovat hyvin erottuvat. Myös naamakiehkuran sisäreuna on valkoinen. Se on yleensä täplikkään ruskea, ja alapuolelta se on okranvärinen mustin viiruin. Lajin voi sekoittaa salomoninpöllöön, joskin jälkimmäinen on hivenen pienempi ja kapeampi. Se muistuttaa ulkonäöltään myös kirkupöllöä, joka on jo kuollut sukupuuttoon.


title: Isojalkapöllö

text: Isojalkapöllö pyydystää pussikiipijöitä, etenkin harmaakuskusta ("Phalanger orientalis"). Saaliseläinten liiallinen metsästys voi olla uhka isojalkapöllön säilymiselle, vaikka populaation pienenemisen pääsyy onkin metsänhakkuun vuoksi pienenevä elinalue.


title: Isojalkapöllö

text: Laji elää vain Salomonsaarilla ja siellä saarilla Bougainville, Choiseul ja Santa Isabel. Saarista ensin mainittu kuuluu hallinnollisesti Papua-Uudelle-Guinealle ja jälkimmäiset Salomonsaarten valtiolle.


title: Portlandin kansainvälinen lentoasema

text: Portlandin kansainvälinen lentoasema (; ) on julkinen lentoasema Portlandissa Oregonissa. Se sijaitsee Columbiajoen eteläpuolella, Multnomahin piirikunnassa. Lentoasema on Oregonin vilkkain.


title: Tuomas Nyholm

text: Tuomas Nyholm (s. 18. heinäkuuta 1976 Helsinki) on suomalainen toimittaja ja kirjailija.


title: Tuomas Nyholm

text: Nyholm on työskennellyt "Ilta-Sanomissa" vuodesta 1998 lähtien. Hän on tullut tunnetuksi etenkin jääkiekkotoimittajana ja on työskennellyt jääkiekkotoimituksen esimiehenä. Syksyllä 2005 Nyholm siirtyi "Veikkaaja"-lehden NHL-kirjeenvaihtajaksi Kanadaan ja palasi Suomeen alkuvuodesta 2007.


title: Tuomas Nyholm

text: Vuonna 2008 Nyholm voitti Ilta-Sanomien journalistipalkinnon yhdessä toisen jääkiekkotoimittajan Vesa Rantasen kanssa. Palkinto myönnettiin Videotuomarit-juttusarjasta.


title: Tuomas Nyholm

text: Maaliskuussa 2010 ilmestyi Nyholmin esikoisromaani "Sinun edestäsi vuodatettu" Teoksen kustantamana. Insano Productions Oy osti kirjan filmatisointioikeudet saman vuoden toukokuussa. Hän on kirjoittanut jääkiekkoilija Jarkko Ruudun elämäkerran "Jarkko Ruutu – Jumalainen näytelmä" (2015).


title: Mauritz Nylund (runoilija)

text: Mauritz Nylund (12. helmikuuta 1925 Helsinki – 28. heinäkuuta 2012) oli suomalainen runoilija, kriitikko ja kääntäjä. Hän julkaisi runokokoelmia sekä ruotsiksi että suomeksi.


title: Mauritz Nylund (runoilija)

text: Nylund opiskeli Helsingin yliopiston valtiotieteellisessä ja humanistisessa tiedekunnassa. Hän työskenteli suomen opettajana Svenska Lyceumissa, mainostoimittajana ja Författarcentrumin kulttuurisihteerinä. Nylund myös käänsi ja toimitti antologioita.


title: Mauritz Nylund (runoilija)

text: Nylund mainitsi kirjallisiksi vaikuttajikseen Gustav Frödingin, Gunnar Björlingin, Elmer Diktoniuksen, Edith Södergranin, Heinrich Heinen ja Jacques Prévertin.


title: Riku Immonen (thainyrkkeilijä)

text: Riku Immonen (s. 25. tammikuuta 1974 Joensuu) on suomalainen thainyrkkeilijä. Immonen nähtiin viimeisen kerran kehässä 27.11.1999 helsingin kisahallissa, jossa hän puolusti WMC-liiton mestaruutta Luke Kemptonia vastaan ja voitti ottelun 3-0. Immonen on uransa jälkeen toiminut myös valmentajana ja tehnyt lajia tunnetuksi kirjoituksillaan useissa alan julkaisuissa.


title: Riku Immonen (thainyrkkeilijä)

text: Immonen on julkaissut myös kaksi kirjaa: "HD-mies ja löydetyn respektin menetys", Readme.fi Oy, 2009 ja "HD-miehen seikkailut", Readme.fi Oy, 2008.


title: Nicola Rizzoli

text: Nicola Rizzoli (s. 5. lokakuuta 1971 Mirandola, Italia) on italialainen jalkapalloerotuomari. Hän on tuominnut Italian Serie A:ssa vuodesta 2001 lähtien ja kansainvälinen erotuomari hänestä tuli vuonna 2007. Rizzoli on ammatiltaan arkkitehti. Rizzoli on tuominnut mm. Eurooppa-liigan loppuottelun 2010, Mestarien liigan loppuottelun 2013 ja Jalkapallon maailmanmestaruuskisojen loppuottelun 2014.


title: Nicola Rizzoli

text: Hän tuomitsi ensimmäisen Mestarien liigan ottelunsa elokuussa 2007. Saman kauden Mestarien liigan lohkovaiheessa hän tuomitsi Sporting Clube de Portugalin ja Baselin välisen ottelun. Kesällä 2009 hän nousi UEFA:n erotuomareiden eliittijoukkoon, jotka tuomitsevat muun muassa Mestarien liigassa isojen seurojen kohtaamisia sekä pudotuspelejä. Hänet valittiin myös yhdeksi vuoden 2012 EM-kilpailuiden erotuomareista.


title: Frank Mir

text: Francisco Santos Miranda III (s. 24. toukokuuta 1979) on yhdysvaltalainen vapaaottelija ja brasilialaisen jujutsun mustan vyön haltija sekä UFC:n raskaansarjan entinen mestari. Hän pitää hallussaan ennätyksiä UFC:n raskaansarjassa eniten otteluita, voittoja ja luovutusvoittoja. Lisäksi Mir on voittanut neljänneksi eniten otteluita UFC:ssä.


title: Frank Mir

text: Vapaaottelumedia Sherdog oli listannut Mirin vuonna 2013 seitsemänneksi listallaan maailman parhaista raskaansarjan ottelijoista. Vuonna 2009 hän oli listan kolmannella sijalla.


title: Frank Mir

text: Mir syntyi ja kasvoi Las Vegasissa, jossa hän aloitti harjoittelemaan ja kilpailemaan Kenpo Karaten parissa, kun hänen isänsä perusti karate salin 1980-luvun puolessavälissä. Mir saavutti mustan vyön teini-ikäisenä. Sittemmin hän valmistui Bonanza High Schoolista 1998 ja voitti opiskellessaan osavaltion painimestaruuden 1998. Aluksi Mir ei ollut kovin innokas aloittamaan painin, mutta hänen isänsä, joka oli syntyjään kuubalainen ja sukujuuriltaan venäläinen ja marokkolainen oli itse nuoruudessaan painija ja kehoitti poikaansa kokeilemaan lajia. Mir hävisi aluksi high schoolin ensimmäisenä vuotena ensimmäiset 7-9 painiotteluaan, jonka jälkeen mestaruus vuotena Mir saavutti tilastot 44–1. Mir pelasi myös high schoolissa 1997 amerikkalaista jalkapalloa keskushyökkääjänä ja puolustuksen linjamiehenä. Tuolloin heidän joukkue eteni etelälohkon välieriin. Mir heitti myös high schoolissa kiekkoa 542 metriä, joka pysyi pitkään Sunset alueen ennätyksenä. High Schoolin jälkeen Mir ei halunnut collegeen vaan ajatteli leikkimielessä amatööriuraa nyrkkeilijänä, mutta päätyi lopulta vapaaotteluun. Hän jatkoi high schoolin jälkeen brasilialaisen jujutsun parissa, josta Mir oli saavuttanut sinisen vyön 17-vuotiaana. Pian hän tapasi Ricardo Perezin, joka opetti hänelle säännöllisemmin jujutsua ja vei hänet kilpailemaan alempivöisten sarjoihin aina purppura vyölle saakka. Mir voitti muun muassa 2001 Pan-Amerikan mestaruuden sinivöisten sarjassa.


title: Frank Mir

text: Mir otteli ensi kerran 14. heinäkuuta 2001 SF-organisaatiossa, jossa hän voitti ensimmäisen ottelunsa tuomariäänin Jerome Smithia vastaan. Toisen kamppailun hän voitti entistä nyrkkeilijää Dan Quinnia vastaan triangelikäsilukolla ensimmäisessä erässä.


title: Frank Mir

text: Mir siirtyi myöhemmin UFC:hen ja kohtasi ensimmäisessä ottelussaan 2. marraskuuta 2001 Roberto Travenin. Mir voitti jujutsun entisen maailmanmestarin ensimmäisessä erässä käsilukolla. Tuolloin UFC ei maksanut yhtä hyvin palkkaa ottelijoilleen, kuten 2000-vuosikymmenen lopulla, jonka myötä Mir työskenteli osa-aikasena ovimiehenä Spearmint Rhino klubilla.


title: Frank Mir

text: 2002 Mir otteli maaliskuussa entistä UFC:n raskaansarjan mestaruudestakin otellutta Pete Williamsia vastaan, jonka hän voitti olkapäälukolla 46 sekunnissa. Williams päätti uransa ottelun jälkeen. Heinäkuussa Mir koki uransa ensimmäisen tappion Ian Freemanille, joka voitti hänet teknisellä tyrmäyksellä lyönnein ensimmäisen erän lopussa.


title: Frank Mir

text: 2003 Mir jatkoi voittoputkeaan ensin helmikuussa Tank Abbottia vastaan, jonka hän voitti varvaslukolla 45 sekunnissa "UFC 41" -tapahtumassa. Kesäkuussa Mir kohtasi ensimmäistä UFC-otteluaan käyneen Wes Simsin, joka hylättiin kesken ensimmäisen erän tallottuaan sääntöjen vastaisesti maassa ollutta Miriä.


title: Frank Mir

text: Tammikuussa 2004 Mir ja Sims kohtasivat toistamiseen rakaistaakseen varsinaisen voittajan. Mir onnistui voittamaan Simsin toisessa erässä tyrmäyksellä potkaistuaan Simsiä ensin polvella päähän ja perään lyönnein.


title: Frank Mir

text: Mir pääsi ottelemaan UFC:n vapaana olleesta raskaansarjan mestaruudesta 19. kesäkuuta 2004 Tim Sylviaa vastaan. Sylviä oli edellinen raskaansarjan mestari, mutta annettuaan positiiviseen doping näytteen hänen mestaruus mitätöitiin. Ottelu käytiin Las Vegasissa "UFC 48" -tapahtumassa, jossa Mir vei mestaruuden 50 sekunnissa käsilukolla. Tuomarina ollut Herb Dean keskeytti ottelun huomattuaan Sylvian käden murtuneen suorastakäsilukosta. Sylvia protestoi aluksi tapahtunutta, mutta ottelun jälkeen hänen kädestään otettu röntgenkuvat näyttivät sen murtuneen neljästä eri kohdasta. Voiton myötä Mir ansaitsi mestaruuden lisäksi brasilialaisessa jujutsussa mustan vyön Ricardo Piresin myöntämänä.


title: Frank Mir

text: Vain kolme kuukautta myöhemmin 17. syyskuuta 2004 Mir joutui moottoripyöräonnettomuuteen auton törmättyä häneen. Onettomuuden johdosta häneltä murtui reisiluu ja nivelsiteet repeytyivät. Sillä välin UFC järjesti raskaansarjan tilapäismestaruuden, jossa ottelivat Andrei Arlovski ja Tim Sylvia. 12. elokuuta 2005 UFC ilmoitti ettei Mir kykene puolustamaan mestaruuttaan lokakuussa tilapäismestaruuden voittanutta Arlovskia ja päättivät viedä Miriltä mestaruuden pois nostaen Arlovskin uudeksi varsinaiseksi mestariksi.


title: Frank Mir

text: Mir palasi lähes kahden vuoden poissaolon jälkeen "UFC 57" -tapahtumaan helmikuussa 2006, jossa hän kohtasi lukkopainin maailmanmestarin Márcio Cruzin. Mir hävisi kamppailun teknisellä tyrmäyksellä ensimmäisen erän lopussa. Heinäkussa Mir otteli voitokkaasti Dan Christisonia vastaan. Hän voitti kamppailun tuomariäänin (29–28, 29–28, 29–28). Marraskuussa Mir kohtasi Brandon Veran, joka oli siirtynyt UFC:hen vuosi sitten voitettuaan WEC:n raskaansarjan turnauksen. Mir hävisi voittamattomalle Veralle (7–0) teknisellä tyrmäyksellä ensimmäisen erän alussa.


title: Frank Mir

text: 2007 Mir otteli vain kerran, kun hän kohtasi "UFC 74" -tapahtumassa potkunyrkkeilijä Antoni Hardonkin. Elokuussa käyty kamppailu päättyi Mirin voittoon kimuralla ensimmäisen erän alussa.


title: Frank Mir

text: Helmikuussa 2008 Mir otteli "UFC 81" -tapahtumassa showpainista vapaaotteluun siirtynyttä Brock Lesnaria vastaan. Lesnar onnistui ottelun aikana viemään lyhyessä ajassa Mirin mattoon alasvienneillä ja antoi Mirille useita lyöntejä päähän. Mir onnistui selviytymään ja sai Lesnarin luovuttamaan polvilukolla ensimmäisen erän alussa. Hänet palkittiin ottelun jälkeen Illan luovutus bonuksella.


title: Frank Mir

text: 12. toukokuuta 2008 Spike TV ilmoitti Mirin ja nykyisen UFC:n raskaansarjan tilapäismestarin Antônio Rodrigo Nogueiran kohtaavan toisensensa valmentajina Ultimate Fighter tosi-tv-sarjan kahdeksannella tuotantokaudella. Sarja alkoi 17. syyskuuta, jossa kaksikko valmensi alemman raskaansarjan ja kevytsarjan ottelijoita. Sarja päättyi joulukuussa 2008 ja kaksikon oli määrä kohdata toisensa raskaansarjan tilapäismestaruudesta, jonka voittaja kohtaisi Randy Couturen tai Brock Lesnarin varsinaisesta raskaansarjan mestaruudesta. Kamppailu käytiin "UFC 92" -tapahtumassa, jossa Mir onnistui lyönnein pudottamaan Nogueiran kahdesti ensimmäisessä erässä ja kerran toisessa erässä. Mir voitti mestaruuden toisessa erässä ajassa 1:57 teknisellä tyrmäyksellä. Hän oli samalla ensimmäinen ottelija, joka onnistui voittamaan Nogueiran tyrmäyksellä. Mir kertoi ottelun jälkeen kehittyneensä nyrkkeilyssä suuresti.


title: Frank Mir

text: Tilapäismestaruuden voitettuaan Mirin oli määrä kohdata raskaansarjan mestarin Brock Lesnarin "UFC 100" -tapahtumassa. Ottelu käytiin 11. heinäkuuta 2009, jossa Mir hävisi mestaruuskamppailun teknisellä tyrmäyksellä toisessa erässä.


title: Frank Mir

text: Hävittyään Lesnarille Mir kohtasi tämän jälkeen Cheick Kongon joulukuussa 2009, joka oli hävinnyt edellisen ottelunsa Cain Velasquezille. Mir voitti Kongon giljotiinikuristuksella ensimmäisen erän alussa.


title: Frank Mir

text: Voiton jälkeen Mir pääsi ottelemaan maaliskuussa 2010 jälleen raskaansarjan tilapäismestaruudesta, jonka voittaja kohtaisi Lesnarin. Hän kohtasi Shane Carwinin "UFC 111" -tapahtumassa, jonka Mir hävisi ensimmäisen erän alussa tyrmäyksellä Carwinin lyötyä häntä useasti alakoukulla leukaan. Mestaruuskamppailun jälkeen Mir otteli seuraavaksi syyskuussa Mirko Filipovićia vastaan, jonka hän voitti tyrmäyksellä kolmannen erän lopulla.


title: Frank Mir

text: 2011 Mir otteli kahdesti kohdaten ensin toukokuussa Roy Nelsonin, joka oli ottelemassa neljättä otteluaan UFC:ssä voitettuaan Ultimate Fighterin raskaansarjan 2009. Mir voitti kamppailun tuomariäänin (30–27, 30–27, 30–26). Joulukuussa hän kohtasi toisen kerran Antônio Rodrigo Nogueiran, jonka Mir voitti kaksikon ensimmäisessä kohtaamisessa. "UFC 140" käyty kamppailu päättyi toistamiseen Mirin voittoon tällä kertaa kimuralukolla ensimmäisen erän lopussa. Hänet palkittiin ottelun jälkeen Illan luovutus bonuksella.


title: Frank Mir

text: Voittojen myötä Mir pääsi haastamaan raskaansarjan mestaruudesta hallitsevaa mestaria Junior dos Santosia vastaan. Ottelu käytiin "UFC 146" -tapahtumassa 26. toukokuuta 2012 vain kaksi päivää myöhemmin Mirin 33-vuotissyntymäpäiväänsä. Alun perin hänen oli määrä kohdata Cain Velasquez, mutta Dos Santosin alkuperäinen vastustaja Alistair Overeem joutui jättämään kamppailun väliin dopingrikkomuksen vuoksi. Mir hävisi kamppailun toisessa erässä teknisellä tyrmäyksellä.


title: Frank Mir

text: Mestaruuskamppailun jälkeen Mir kohtasi ensimmäistä otteluaan UFC:ssä käyvän Daniel Cormierin huhtikuussa 2013. Mir hävisi kamppailun tuomariäänin (30–27, 30–27, 30–27). Elokuussa Mir kohtasi entisen UFC:n raskaansarjan mestarin Josh Barnettin, jolle hän hävisi teknisellä tyrmäyksellä saatuaan polvesta päähän, joka päätti hänen kamppailun.


title: Frank Mir

text: 16. elokuuta 2017 Mir julkistettiin tehneensä moniotteluisen sopimuksen Bellatorin kanssa, kun hänen ottelukieltonsa oli päättynyt.


title: Frank Mir

text: Mir otteli heti ensimmäisen ottelunsa Fjodor Jemeljanenkoa vastaan Bellatorin raskaansarjan turnauksen ensimmäisellä kierroksella. Ottelu käytiin Bellator 198 -tapahtumassa huhtikuussa 2018. Mir hävisi ottelun alle minuutissa tyrmäyksellä ja putosi turnauksesta.


title: Anzac (Kanada)

text: Anzac on vuonna 1917 perustettu 837 asukkaan (2008) taajama Kanadassa, Albertan provinssissa, Wood Buffalon kunnassa. Anzac sijaitsee maantietä pitkin noin 45 kilometriä kaakkoon Fort McMurraysta. Alberta Highway 881 tien varrella, noin 20 kilometriä itään Alberta Highway 63 tieltä.


title: Anzac (Kanada)

text: Asuinalue nimettiin ensimmäisen maailmansodan aikana alueen läpi rakennetavaa rautatielinjaa kartoittaneen Anzac sotilasosaston mukaan. Anzac on parhaiten tunnettu vuosittain järjestettävästä "Winterfest"-talviurheilutapahtumasta. Tapahtuma tuo alueelle vuosittain noin 10 000 vierailijaa. "Winterfest" sisältää muun muassa koiravaljakko-, moottorikelkka-, maastohiihto- sekä pilkintäkilpailuja.


title: Girona-Costa Bravan lentoasema

text:
Girona-Costa Bravan lentoasema sijaitsee Vilobí d'Onyarin kunnassa noin 13 kilometrin päässä Gironasta ja 74 kilometrin päässä Barcelonasta.
Vuonna 2009 lentoasema oli Espanjan kahdeksanneksi vilkkain lentoasema.


title: Joulen ja Thomsonin ilmiö

text: Joulen ja Thomsonin ilmiö tarkoittaa lämpötilan muuttumista, kun kaasu virtaa lämpöeristetyssä putkessa huokoisen tulpan läpi suuremmasta paineesta pienempään tai paineistetun säiliön pienestä aukosta ulos. Ilmiöön perustuvat esimerkiksi laitteet, joilla valmistetaan nestemäistä ilmaa. Ilmiön totesivat James Joule ja William Thomson.


title: Tšagoda

text: Tšagoda () on kaupunkimainen taajama ja Tšagodoštšan piirin hallinnollinen keskus Vologdan alueella Venäjällä. Se sijaitsee lähellä paikkaa, jossa Tšagoda ja Pes -joet yhtyvät Tšagodoštšajoeksi, 326 kilometriä Vologdasta länteen. Taajaman kautta kulkee Kabožan ja Podborovjen välinen rautatie. Asukkaita on 6 800 henkeä (vuonna 2009).


title: Tšagoda

text: Paikkakunta on syntynyt vuonna 1926 rakennetun lasitehtaan yhteyteen. Vuonna 1932 siitä tuli kaupunkimainen taajama. Lasitehtaan lisäksi Tšagodassa toimii metsä- ja elintarviketeollisuutta. Taajamassa on lasten taidekoulu, piirin kulttuuritalo ja kotiseutumuseo. Paikallislehtenä ilmestyy "Iskra" (”Kipinä”).


title: Kynureniini

text: Kynureniini (CHNO) on aminohappo. Kynureniini on yksi tryptofaaniaminohapon aineenvaihduntatuotteista.


title: Kynureniini

text: Kynureniinia muodostuu N'-formyylikynureniinista aryyliformamidaasientsyymin eli kynureeniformamidaasin vaikutuksesta. Kynureniinia on pieninä pitoisuuksina veressä, aivoissa ja perifeerisissä elimissä. Kynureniini metaboloituu edelleen antraniilihapoksi ja alaniiniksi kynureninaasientsyymin vaikutuksesta ja kynureniinihapoksi kynureniini-oksoglutaraattitransaminaasientsyymin avulla. Kynureniinista muodostuu myös 3-hydroksikynureniinia kynureniini-3-hydroksylaasientsyymin avulla.


title: Kynureniini

text: Kynureniini itsessään ei vaikuta neuronien toimintaan, on sen systeemisen tai intracerebraalisen annostelun havaittu laskevan verenpainetta ja aiheuttavan kouristuksia. Tämän arvellaan johtuvan aineen metaboloitumisesta biologisesti aktiiviksi johdannaisiksi, kuten 3-hydroksikynureniiniksi, jonka on todettu vahingoittavan neuroneita.


title: Joulukruunu

text: Joulukruunu on puinen kattoon ripustettava valaisin, joka muistuttaa kynttiläkruunua. Se ripustetaan kattoon jouluna ja joskus muulloinkin juhla-aikana. Joulukruunu on ollut käytössä Suomessa etenkin Lounais- ja Etelä-Suomessa.


title: Hondarribia

text: Hondarribia () on kunta Gipuzkoan maakunnassa Baskimaan itsehallintoalueella Espanjassa. Kunta sijaitsee Bidasoa-joen rannalla 20 kilometriä maakunnan pääkaupungista Donostiasta itään Ranskan ja Espanjan rajalla. Asukkaita on noin 17 000 ja alueella sijaitsee San Sebastiánin lentoasema (Donostia-Hondarribia aireportua).


title: Fabio Viviani

text: Fabio Viviani (s. 10. lokakuuta 1978 Firenze) on italialainen kokki, joka tuli tunnetuksi "Top Chef" -kokkiohjelmassa, jossa hän sijoittui neljänneksi, mutta valittiin katsojien suosikiksi. Fabio tunnettiin sarjassa loistavana kokkina ja vitsiniekkana. Vivianilla on ravintoloita Italiassa ja Yhdysvalloissa.


title: Fabio Viviani

text: Viviani on myös hyvä ystävä suomalaissyntyisen Stefan Richterin kanssa. Hän tutustui Richteriin aiemmin mainitussa Top-Chef kokkiohjelmassa.


title: Futanari

text: Futanari on hentaipornoa, jossa esiintyy ruumiillisesti naisen ja miehen välimuotoja edustavia hahmoja, kuten shemaleja ja hermafrodiitteja. Futanari syntyi 1990-luvulla.


title: Carsten Hauch

text: Johannes Carsten Hauch (12. toukokuuta 1790 Fredrikshald – 4. maaliskuuta 1872 Rooma) oli tanskalainen runoilija, romaanikirjailija ja eläintieteilijä. Hänen kirjallinen tuotantonsa ajoittuu Tanskan taiteen kultakauteen (Den danske guldalder).


title: Carsten Hauch

text: Hauchin tanskalaissyntyiset vanhemmat asuivat Norjassa. Hänen äitinsä kuoli vuonna 1802, ja seuraavana vuonna hän palasi isänsä kanssa Tanskaan. Vuonna 1808 Hauch aloitti opintonsa Kööpenhaminan yliopistossa ja sai eläintieteen tohtorin arvon vuonna 1821. Hän ystävystyi Henrik Steffensin ja Adam Gottlob Oehlenschlägerin kanssa, ja omaksui heidän romanttisen näkökantansa runouteen ja filosofiaan. 1820-luvulla Hauch matkusteli Saksassa, Italiassa ja Ranskassa. Hänen ensimmäinen romaaninsa, "Vilhelm Zabern", ilmestyi 1834. Vuonna 1846 Hauchista tuli pohjoismaisen kirjallisuuden professori Kielin yliopistoon. Hän palasi Kööpenhaminaan levottomana vuonna 1848. Oehlenschlägerin kuoleman jälkeen Hauchille myönnettiin Kööpenhaminan yliopiston estetiikan professuuri 1851.


title: Carsten Hauch

text: Ensimmäiset runoteoksensa Hauch loi 1810-luvun puolivälissä. Hänen pääteoksiaan ovat romaanit "En polsk Familie" (1839) ja "Robert Fulton" (1853). Niin ikään huomattavia ovat muistelmateokset "Minder fra min Barndom og min Ungdom" (1867) ja "Minder fra min første Udenlandsreise" (1871).


title: Vilho Rantanen (Vapaakirkko)

text: Vilho Einari Rantanen (16. helmikuuta 1899 Nurmo – 7. heinäkuuta 1978 Jyväskylä) oli suomalainen Vapaakirkon saarnaaja, sisälähetystyöntekijä, toimitussihteeri, päätoimittaja, kirjailija ja runoilija.


title: Vilho Rantanen (Vapaakirkko)

text: Rantasen vanhemmat olivat Jaakko Matinpoika Rantamäki, myöhemmin Rantanen ja Sanna Salomonintytär Rantamäki, Rantanen o.s. Kaataja. Jaakko oli muiden nurmolaisten tavoin hankkinut viiden vuoden Amerikan passin vuonna 1887 ja lähtenyt metsuriksi Texasiin. Amerikan dollareilla Sannan kanssa oli aloitettu yhteinen matka vuonna 1891. Hankitussa talossa oli leipomo ja kauppa. Sanna leipoi. Kun Vilho syntyi viidentenä lapsena vuonna 1899, Jaakko Rantamäki katseli tilavampaa asuntoa ja osti Pakkalan tilan Nurmon Kourasta. Hän palasi isiensä ammattiin maanviljelijäksi. Perheen sukunimi vaihtui Rantaseksi. Perheeseen syntyi yhdeksän lasta.


title: Vilho Rantanen (Vapaakirkko)

text: Toimitussihteeri Vilho Einar Rantanen ja hammaslääketieteen kandidaatti Jenny Wilhelma Auer solmivat vuonna 1927 avioliiton. Perheeseen syntyi neljä lasta: Kari 1929, Pentti 1931, Paavo 1934 sekä Anja 1936. Lapsista Paavo Rantanen toimi muutamia kuukausia ulkoministerinä keväällä 1995.


title: Vilho Rantanen (Vapaakirkko)

text: Rantaselta leikattiin 1972 syöpä. Käytetty lääkitys vei silmien näön heikoksi. Hänen kuntonsa heikkeni, ja hän kuoli 7. heinäkuuta 1978.


title: Vilho Rantanen (Vapaakirkko)

text: Rantanen kävi Nurmonperän, myöhemmin Viitalaksi kutsutun kansakoulun. Kesällä 1914 Kouran rukoushuoneessa Rantanen tuli uskoon ja aloitti 16-vuotiaana Vapaakirkon saarnaajakoulun, josta hän valmistui vuonna 1918.


title: Vilho Rantanen (Vapaakirkko)

text: Rantanen toimi Suomen Vapaakirkon pastorina ja saarnaajana. Vuosina 1919—1921 hän oli Etelä-Pohjanmaan Piirilähetyksen palveluksessa. CE-liiton matkasihteeriksi hänet siunattiin 1925 sekä CE-liiton liittohallituksen jäseneksi 1923. Näissä tehtävissä hän toimi vuoteen 1947 saakka eli liiton lakkauttamiseen asti.


title: Vilho Rantanen (Vapaakirkko)

text: Hän kiersi pitämässä kokouksia eri paikkakunnilla ja lisäksi kesäjuhlilla. Hän kävi myös Virossa paikallisen CE-liiton kutsumana ja Norjassa. Työskentely oli herätys- ja rakennustyötä ja Nuorten Todistus –lehden toimitustyötä.


title: Vilho Rantanen (Vapaakirkko)

text: Saarnoihin Rantasella kuului aina jokin kertomus, mikä teki ne eläviksi. Kuulijat eläytyivät, kun Vilho Rantanen ne kertoi. Rantasen kokoelmista löytyi kertomusnimikkeinä "Kuopion takaa", "Porin mummo", "Jyväskylän äiti, Kyrön tyttö, Juoppo isä". Muita useammin Rantanen kertoi Suutari Antista puheissaan, lehdessään, liitti tarinan kertomuskirjoihinsa ja lopulta Rantasen viimeisenä teoksena vuonna 1977 julkaistiin teos "Suutari Antti".


title: Vilho Rantanen (Vapaakirkko)

text: Vilho Rantasella oli nuoresta asti ollut haaveena Amerikan matka. Hän lähti matkaan vuonna 1951 ja kirjoitti matkakirjeitä Nuorten Todistukseen.


title: Vilho Rantanen (Vapaakirkko)

text: Rantanen toimitti "Nuorten Todistus" -lehteä vuosina 1921—1965. Vuoteen 1947 asti hän oli toimitussihteerinä ja loppuajan päätoimittajana. Lehden alkaessa ilmestyä vuonna 1915 tiedotettiin, että lehden tarkoituksena on erityisesti tehdä työtä nuorten ajalliseksi ja iankaikkiseksi hyväksi. Lehti hyväksyttiin CE-liikkeen viralliseksi äänenkannattajaksi. Kun Rantanen tuli toimitussihteeriksi, oli Eeli Jokinen päätoimittaja. Muissa jutuissa kuin saarnoissa tai pääkirjoituksissa Rantanen saattoi käyttää salanimenä Benjami Peltomäki, joskus B. P-mäki tai Markus Mäki tai V. R. Ajankohtaisia asioita valottivat kirjoitussarjat "Tähdenvälejä" ja "Toimittajan kynästä". Rantasen laati kirjoitussarjan "Pöytäpuheet", aiheena hengelliset laulut. Allekirjoittajana oli Pöytävieras. Vuodesta 1962 jatkui kirjoitussarja nimellä "Arkisana" kirjoittajanimellä Päivämies.


title: Vilho Rantanen (Vapaakirkko)

text: Merkittävä julkaisu oli "Jouluaatto" toimittajina Eeli Jokinen ja Vilho Rantanen.


title: Vilho Rantanen (Vapaakirkko)

text: Rantanen perusti "Tähtipolku"-nimisen lastenlehden, jonka päätoimittajana hän oli 1949—1965. Hän oli Tähtipolun Veka-setä. Tämä tuotti Metsälän väen seikkailut, kilpailut, runot, mutta myös vakavan sanan lehteen.


title: Vilho Rantanen (Vapaakirkko)

text: Rantasen kirjallinen tuotanto koostui runoista, elämäkerroista, romaaneista ja lastenkirjoista. 2. lokakuuta 1928 Gummerus Oy:n ja Rantasen välillä tehtiin kustannussopimus kirjasta "Ristinmerkki ja kihlasormus". Siitä lähtien alkuvuosina hän julkaisi kirjan vuodessa. Lastensa kasvaessa Rantanen tuotti lukemista lapsille vuodesta 1933. Hän kirjoitti 14 lastenkirjaa. Laajin oli "Risu-Tuomo", ja viimeinen lapsille suunnattu kirja "Hekki Hiireläisen seikkailut" julkaistiin 1974. Elämäkertakirjoina syntyivät teokset Aatu Heiskasesta ja Artturi Pylkkäsestä. Israelin matkansa tiimoilta Rantanen kirjoitti lopun ajan tapahtumiin liittyvän "Israel lopun ajan merkkinä". Useissa teoksissa Rantanen tutkaili lopun aikoja vuodesta 1931 lähtien. Teoksessaan "Kuninkaasta on lauluni" Rantanen esittelee hengellisten laulujen historiaa, niiden tekijöitä ja syntyvaiheita. "Ristin ja Siperian tie" perustui tositapahtumiin kristittyjen kohtaloista itärajan takana. Hän kuvasi siinä Railon pariskunnan selviytymistä 5000 kilometrin matkasta Siperiasta Suomeen. Teos ilmestyi myös ruotsin, saksan ja unkarin kielillä. Unkarinkielisessä oli Vilho Rantanen muutettu Wilmos Rantaseksi. Siitä lähtien perhepiirissä Vilho olikin Wilmos.


title: Vilho Rantanen (Vapaakirkko)

text: Rantasen runokirjoja olivat "Tähtisilta, Sävel vuoritieltä, Viisi pappia taivaan portilla" ja "Jälkiharava". Näistä koostettiin teos "Runot", josta osa julkaisuun "Päivä kerrallaan". Rantasen runoja julkaistiin myös Suomen Viikkolehdessä ja Nuorten Todistuksessa. Yleisradion ohjelmasarjasta "Tämän runon haluaisin kuulla" toimitettiin samanniminen runoantologia, jossa on kuusi Rantasen runoa. 12. sijalle nousi Rantasen "Viisi pappia".


title: Vilho Rantanen (Vapaakirkko)

text: Rantasen runoja on julkaistu sävellettyinä hengellisissä laulu- ja virsikirjoissa. Aluevaltaukseksi Rantasella tuli "Sävelsilta". Yhteistyö Rantasen sekä säveltäjien Juhani Pohjanmies, Yrjö Karanko ja Iina Karttunen kanssa alkoi. Sävelsilta-vihkosia julkaistiin kaksitoista, painosmäärä oli yli 200 000. Säveltäjä Mika Piiparisen sävellystuotantoa Rantasen runoista ovat "Herää jo kantele, Parempi, Kädet" ja "Hiljaa".


title: Vilho Rantanen (Vapaakirkko)

text: Vilho Rantanen oli Suomen Vapaakirkon hallituksen varajäsen 1923—1926, jolloin hänestä tuli varsinainen jäsen kausiksi 1926—1951 ja 1957—1959. Hän toimi Suomen Vapaakirkon Nuoret ry:n hallituksen jäsenenä 1947—1963. Tehtäessä Hengellistä Laulukirjaa Rantanen kuului päätoimikuntaan sen jäsenenä 1972—1976. Sota-aikana hän oli Valtionlainajärjestön lääninasiamies 1941—1944. Samoin sota-aikana Rantanen oli Jyväskylän Suojeluskuntapiirin kenttäpappi. Hän oli myös Suomen kirjailijaliiton jäsen.


title: Vilho Rantanen (Vapaakirkko)

text: Ansioistaan Vilho Rantaselle myönnettiin vuonna 1975 Keskuskauppakamarin kultainen ansiomerkki 50 vuoden lehti- ja kirjallisuustyöstä. Samana vuonna hän sai valtion taiteilijaeläkkeen. Vilho Rantanen oli yksi Vapaakirkon lahjakkaimmista ja ahkerimmista työntekijöistä.


title: Christian Mikolajczak

text: Christian Mikolajczak (s. 15. toukokuuta 1981) on saksalainen jalkapalloilija, joka edustaa 3. Ligassa pelaavaa Dynamo Dresdeniä.


title: Christian Mikolajczak

text: Mikolajczak nousi Schalken juniorijoukkueista seuran edustusjoukkueeseen kaudella 2000–2001. Hän pelasi Bundesliigassa 13 ottelua ja oli mukana saavuttamassa Saksan cup-mestaruutta sekä toista sijaa liigassa. Seuraavaksi kaudeksi hänet lainattiin sarjaporrasta alempana olleeseen Hannoveriin. Lainalla vietetyn kauden jälkeen Mikolajczak siirtyi 2. Bundesligan LR Ahleniin. Hän pelasi Ahlenissa kolme kautta ja sen jälkeen yhden Erzgebirge Auessa. Kesällä 2006 Mikolajczak siirtyi Regionalligan Holstein Kieliin. Hän pelasi Kielissä yhden kauden, jonka jälkeen hän siirtyi FSV Frankfurtiin ja auttoi sitä nousemaan 2. Bundesligaan. Kesällä 2009 hän palasi Ahleniin, mutta siirtyi jo tammikuussa 2010 Dynamo Dresdeniin.


title: Ibizan lentoasema

text: Ibizan lentoasema () sijaitsee 7 kilometrin päässä Ibizasta. Lentoasema palvelee Baleaareja.


title: Ibizan lentoasema

text: Lentoyhtiöitä: Aer Lingus, Air Berlin, Air Europa, easyjet, Iberia, Lufthansa, Luxair, Ryanair, Thomson Airways, Transavia.com, Vueling.


title: Saksan jalkapallon 1. Bundesliiga 1994–1995

text: Saksan jalkapallon 1. Bundesliigan kausi 1994–1995 oli järjestyksessään 32. maan korkeimman sarjatason, 1. Bundesliigan, kausi. Se alkoi 19. elokuuta 1994.


title: Savon Yrittäjät

text: Savon Yrittäjät on Suomen Yrittäjien aluejärjestö. Savon Yrittäjät on yksi Suomen Yrittäjien 20 aluejärjestöstä toimialueenaan 19 paikkakuntaa Pohjois-Savossa. Jäseniä on 25 paikallisyhdistyksen kautta yli 4300.


title: Savon Yrittäjät

text: Savon Yrittäjät pyrkii asiantuntijana ja vaikuttajana parantamaan pienten ja keskisuurten yritysten ja yrittäjien toiminnan kannattavuuden edellytyksiä. Yrittäjäjärjestö tarjoaa jäsenyrityksilleen neuvontaa, koulutusta, tietoa ja erilaisia tapahtumia, sekä ottaa kantaa yhteiskunnan yrittäjäpolitiikkaan.


title: Savon Yrittäjät

text: Savon Yrittäjien puheenjohtaja on Yrjö Ronkainen ja toimitusjohtaja Arto Nykänen.


title: Savon Yrittäjät

text: Jäsenyritykset kuuluvat paikallisyhdistyksensä kautta Savon Yrittäjiin, joka on paikallisyhdistysten kattojärjestö. Paikallisyhdistyksen kautta sillä on yli 4300 yritystä. Jäseniä voivat olla kaikki yritykset yksinyrittäjästä monikansallisen yhtiön aluetoimistoon.


title: Savon Yrittäjät

text: Savon Yrittäjät on perustettu 1932 Kuopiossa.


title: Ginger Ninja

text: Ginger Ninja on tanskalainen englanniksi laulava indie pop/synthpop-yhtye. Yhtye on ollut olemassa vuodesta 2008 lähtien, jonka aikana se on ehtinyt esiintyä mm. Roskilde Festivaleilla. Yhtyeen jäsenet ovat Johan Luth, Carl-Erik Riestra Rasmussen, Henrik Hamilton ja Rasmus Søby Andersen


title: Ginger Ninja

text: Suomessa yhtye tuli tutuksi keväällä 2010 radioissa paljon soineesta "Bone Will Break Metal" -kappaleesta.


title: Bertel Nikkanen

text: Bertel Nikkanen (11. heinäkuuta 1894 Helsinki – 25. tammikuuta 1980 Helsinki) oli suomalainen taitoluistelija. Hän voitti miesten yksinluistelun Suomen-mestaruuden vuosina 1931, 1933 ja 1937.


title: Bertel Nikkanen

text: Vuodesta 1932 alkaen Bertel Nikkanen työskenteli taitoluistelun päävalmentajana yli 30 vuoden ajan. Hän toimi kyseisessä tehtävässä ilman palkkaa. Vuoden 1933 MM-pronssimitalisti Marcus Nikkanen oli Bertelin veli. Kumpikin heistä edusti Helsingfors Skridskoklubbia.


title: Walter Fritzsch

text: Walter Fritzsch ( 21. marraskuuta 1920 Zwickau – 15. lokakuuta 1997 Dresden) oli saksalainen jalkapallovalmentaja.


title: Walter Fritzsch

text: Fritzsch aloitti jalkapallon pelaamisen vuonna 1927 pelaten SG Planitzissa. Hänen jalkapallouransa loppui kuitenkin vuonna 1950 ilman suurempaa menestystä, ja hän siirtyi Planitzin valmentajaksi. Valmentajaurallaan Fritzsch tuli tunnetuksi tiukasta kuristaan ja kritiikistään. Kesällä 1969 hän aloitti Dynamo Dresdenin valmentajana, ja saavutti seurassa tärkeimmät mestaruutensa. Vuonna 1971 Fritzsch valmensi Dynamon DDR-Oberligan mestariksi, joka oli myös hänen ensimmäinen mestaruutensa. Myöhemmin Dynamo saavutti Fritzschin valmennuksessa vielä neljä mestaruutta, sekä menestystä eurokentillä. Vuoden 1978 mestaruuden jälkeen Fritzsch lopetti valmentamisen Dynamossa ja siirtyi valmentamaan maan nuorisomaajoukkeita.


title: Peter Kotte

text: Peter Kotte (s. 8. joulukuuta 1954) on entinen itäsaksalainen jalkapalloilija.


title: Peter Kotte

text: Kotte pelasi 1973–1981 Dynamo Dresdenissä, jossa hän voitti cup-mestaruuden 1977 ja Itä-Saksan mestaruuden 1976, 1977 ja 1978. Tammikuussa 1981 Kotte, Matthias Müller ja Gerd Weber pidätettiin Dresdenin lentoasemalla. Kolmikko oli saanut rahakkaan tarjouksen Länsi-Saksan FC Kölniltä, minkä takia heidän epäiltiin suunnittelevan maastaloikkausta. Kaikki kolme pelaajaa olivat lähdössä maajoukkueen leirille Argentiinaan. Weber myönsi suunnitelleensa pakoa, mutta kielsi Kotten ja Müllerin osallisuuden. Kottelta ja Mülleriltä kiellettiin loppuiäksi pelaaminen pääsarjatasolla ja Weberille langetettiin vankeusrangaistus. Kiellon jälkeen Kotte pelasi Fortschritt Neustadtissa vuoteen 1984 asti, jolloin hän lopetti uransa.


title: Peter Kotte

text: Kotte pelasi vuosina 1976–1980 Itä-Saksan maajoukkueessa 21 maaottelua, joissa hän teki kolme maalia. Maaleista kaksi syntyi hänen ensimmäisessä maaottelussaan Algeriaa vastaan.


title: Peter Kotte

text: Nykyään Kotte toimii Dynamo Dresdenin juniorivalmentajana.


title: Hymir

text: Hymir on skandinaavisessa mytologiassa meren äärellä asuva jättiläinen. Hän omistaa valtavan, peninkulman syvyisen kattilan, jota jumalat himoitsevat voidakseen panna siinä olutta. Thor ja Týr lähetetäänkin noutamaan pataa.


title: Hymir

text: He saapuvat Hymirin kartanoon, jossa isäntä suhtautuu heihin nyreästi. Vaikka Thor on valepuvussa, Hymir tunnistaa hänet. Hymir ja Thor käyvät kalassa. Hymir vetää veneeseen kaksi valasta. Thor sen sijaan saa häränpää syöttinään koukkuun maailmankäärme Jörmungandrin. Thor saa kiskottua käärmeen veneen laidalle ja iskee sitä vasaralla otsaan. Hymir pelästyy kamppailua ja katkaisee siiman. Heidän palattuaan kartanoon jättiläinen heittää Thorille haasteen: hänen pitää rikkoa Hymirin pikari. Se ei aluksi onnistu, mutta emäntä neuvoo Thoria paiskaamaan sen Hymirin päähän. Niin Thor tekee ja pikari rikkoutuu. Sen jälkeen Hymir suostuu antamaan kattilansa sillä ehdolla, että vieraat pystyvät kantamaan sen ulos itse. Týr ei pysty nostamaan sitä, mutta Thor saa kannettua kattilan ulos päänsä päällä.


title: Hymir

text: Ragnarökin taistelussa Hymir purjehtii kuolleiden kynsistä tehdyllä Naglfar-laivalla Vigrondin taistelukentälle.


title: Maaginen Mimzy

text: Maaginen Mimzy ("The Last Mimzy") on Robert Shayen ohjaama yhdysvaltalainen tieteiselokuva vuodelta 2007. Lapset Emma ja Noah löytävät laatikon, jossa on maagisia leluja. Keskeisin niistä on Mimzy, herttainen pieni pupu.


title: Kaslink Foods

text: Kaslink Foods Oy on suomalainen ruoanlaittotuotteita, juomia ja välipaloja valmistava yritys. Kolmen Kukkosen veljeksen omistama yritys teki vuonna 2016 liikevaihtoa 60 miljoonaa euroa, ja se työllistää yli 150 henkilöä. Yrityksen on vuonna 2001 perustanut nykyomistajien Tuomas, Juha-Petteri ja Matti Kukkosen isä Raino Kukkonen. Kaslinkin valmistamia elintarvikkeita myydään jo yli 15 maassa Euroopassa.


title: Kaslink Foods

text: Kaikki tuotteet pakataan kierrätettäviin kartonkipakkauksiin. Yritys valmistaa useita erilaisia UHT-(Ultra High Temperature processing) ja ESL-(Extended Shelf Life) ruuanlaittotuotteita, juomia ja välipaloja. Maitotuotteiden lisäksi tuoteportfolioon kuuluvat myös vedet ja kaurapohjaiset juomat.


title: Kaslink Foods

text: Kaslink käyttää valmistamissaan tuotteissa suomalaista maitoa, kauraa ja marjoja.


title: Kaslink Foods

text: Kaslinkille myönnettiin lokakuussa 2014 valtakunnallinen yrittäjäpalkinto.


title: Gerd Weber

text: Gerd Weber (s. 31. toukokuuta 1956 Dresden) on entinen saksalainen jalkapalloilija.


title: Gerd Weber

text: Weber pelasi 1970–1981 Dynamo Dresdenissä, jossa hän voitti cup-mestaruuden 1977 ja Itä-Saksan mestaruuden 1976, 1977 ja 1978. Tammikuussa 1981 Weber, Matthias Müller ja Peter Kotte pidätettiin Dresdenin lentoasemalla. Kolmikko oli saanut rahakkaan tarjouksen Länsi-Saksan FC Kölniltä, minkä takia heidän epäiltiin suunnittelevan maastaloikkausta. Kaikki kolme pelaajaa olivat lähdössä maajoukkueen leirille Argentiinaan. Weber myönsi suunnitelleensa pakoa, mutta kielsi Kotten ja Müllerin osallisuuden. Weberille langetettiin vankeusrangaistus ja Kottelta ja Mülleriltä kiellettiin loppuiäksi pelaaminen pääsarjatasolla.


title: Gerd Weber

text: Weber pelasi vuosina 1975–1980 Itä-Saksan maajoukkueessa 33 maaottelua, joissa hän teki viisi maalia. Hän voitti olympiakultaa Montrealissa 1976.


title: Matthias Müller

text: Matthias Müller (s. 18. lokakuuta 1954 Dresden) on entinen saksalainen jalkapalloilija.


title: Matthias Müller

text: Müller pelasi 1973–1981 Dynamo Dresdenissä, jossa hän voitti cup-mestaruuden 1973 ja 1977 sekä Itä-Saksan mestaruuden 1976, 1977 ja 1978. Tammikuussa 1981 Müller, Gerd Weber ja Peter Kotte pidätettiin Dresdenin lentoasemalla. Kolmikko oli saanut rahakkaan tarjouksen Länsi-Saksan FC Kölniltä, minkä takia heidän epäiltiin suunnittelevan maastaloikkausta. Kaikki kolme pelaajaa olivat lähdössä maajoukkueen leirille Argentiinaan. Weber myönsi suunnitelleensa pakoa, mutta kielsi Kotten ja Müllerin osallisuuden. Mülleriltä ja Kottelta kiellettiin loppuiäksi pelaaminen pääsarjatasolla, ja Weberille langetettiin vankeusrangaistus. Kiellon jälkeen hän pelasi useissa alemman sarjatason joukkueissa kunnes päätti uransa 1990.


title: Matthias Müller

text: Weber pelasi Itä-Saksan maajoukkueessa neljä maaottelua. Hän voitti myös hopeaa Moskovan olympialaisissa 1980.


title: Max Hardcore

text: Max Hardcore (oik. Paul F. Little, s. 1956) on yhdysvaltalainen pornonäyttelijä, -tuottaja ja -ohjaaja.


title: Max Hardcore

text: Vuonna 2008 hänet tuomittiin 46 kuukaudeksi vankilaan sukupuolisiveellisyyttä loukkaavista teoista.


title: Vanha tulli- ja pakkahuone

text: Vanha tulli- ja pakkahuone on historiallinen rakennus, joka sijaitsee Helsingin keskustassa Kruununhaan kaupunginosassa, osoitteessa Mariankatu 3 – Aleksanterinkatu 1. Vuonna 1765 valmistunut tulli- ja pakkahuone on Helsingin kantakaupungin toiseksi vanhin rakennus Sederholmin talon jälkeen. Se on myös yksi harvoista Helsingin keskustassa säilyneistä Ruotsin vallan ajan rakennuksista.


title: Vanha tulli- ja pakkahuone

text: Tulli- ja pakkahuone rakennettiin Helsingin kaupungin meritullikamarin toimipaikaksi, ja siellä tarkastettiin sekä tullattiin kaikki kaupunkiin meritse saapunut tavara. Se on ainoa toteutunut osa Viaporin linnoituksen komendantin Augustin Ehrensvärdin suunnittelemasta Helsingin kaupungin puolustusmuurista.


title: Vanha tulli- ja pakkahuone

text: Rakennuksen käyttö tullikamarina loppui 1880-luvulla, minkä jälkeen se toimi huutokauppakamarina, Kruununhaan poliisiasemana ja pysäköinninvalvontavirastona. Vuonna 2006 valmistuneen restauroinnin jälkeen Vanhassa tulli- ja pakkahuoneessa toimi Suomalaisen Kirjallisuuden Seuran kirjamyymälä. Vuonna 2015 rakennuksen osti ortodoksijuutalainen järjestö Chabad-Lubavitch. Järjestö perustaa rakennukseen korjausten jälkeen juutalaista kulttuuria esittelevän näyttely- ja koulutuskeskuksen.


title: Vanha tulli- ja pakkahuone

text: Rakennuksen huoneistopinta-ala on 720 neliömetriä.


title: Vanha tulli- ja pakkahuone

text: Ruotsin valtakunnan kaupungeissa kannettiin keskiajalta lähtien meritullia. Aluksi tullin keräämistä varten rakennettiin pakkahuoneita, suuria varastotiloja, joihin laivojen lasti siirrettiin tarkastamista ja tullimaksun määräämistä varten. Vuonna 1636 otettiin käyttöön uusi eurooppalaisten esikuvien mukainen tullilainsäädäntö. Laivan saavuttua satamaan tullivirkamies arvioi sen lastin arvon, ja arvion perusteella tullikonttorissa laskettiin tullimaksu. Tullimaksun maksamisen jälkeen lasti purettiin ja siirrettiin pakkahuoneeseen jälkitarkastusta varten. Rakennuksista, joissa molemmat toiminnot sijaitsivat saman katon alla, alettiin käyttää kaksoisnimeä tulli- ja pakkahuone.


title: Vanha tulli- ja pakkahuone

text: Helsingin kaupungin pääsatama sijaitsi Ruotsin vallan aikana Aleksanterinkadun itäpäässä, nykyisen Meritullintorin kohdalla. Kaupungin meritullia kannettiin pitkään tilapäisrakennuksissa ja yksittäisissä huoneissa. Kun kaupunkia jälleenrakennettiin vuonna 1721 päättyneen Isonvihan tuhojen jälkeen, meritullinhoitaja Petter Wetter esitti yhdistetyn tulli- ja pakkahuoneen rakentamista. Ensimmäinen, puurakenteinen tulli- ja pakkahuone valmistui nykyisen rakennuksen länsipuolelle vuonna 1736. Tämä rakennus todettiin jo parissa vuosikymmenessä epätarkoituksenmukaiseksi huonosti rakennetuksi, ja sen tilalle valmistui vuosina 1757–1765 nykyinen kivinen tulli- ja pakkahuone.


title: Vanha tulli- ja pakkahuone

text: Se, että Helsinki sai kivirakenteisen ja poikkeuksellisen edustavan tulli- ja pakkahuoneen, oli pitkälti Viaporin linnoituksen rakennustöiden ja niiden johtajan Augustin Ehrensvärdin ansiota. Ehrensvärdin alkuperäisiin suunnitelmiin kuului Helsingin kaupungin linnoittaminen rakentamalla sen ympärille bastioniketju, jonka osina toimisivat julkiset rakennukset. Tulli- ja pakkahuone oli ainoa tästä suunnitelmasta valmistunut osa. Se rakennettiin pääosin kruunun linnoitustöihin myöntämillä rahoilla, tehtiin tavanomaista jykevämmäksi ja sijoitettiin suunnitellun puolustusmuurin linjaan; tämän vuoksi rakennus on yhä vinossa sitä ympäröivään kortteliverkkoon nähden. Rakennuspiirustusten tekijästä ei ole tietoa, mutta ne on todennäköisesti laatinut joku Viaporin linnoitusupseereista. Rakennustöiden urakoitsijaksi valittiin kaupungin ainoa rakennusmestari Samuel Berner, jonka kuoltua 1761 ne saattoi päätökseen hänen seuraajansa, rakennusmestari Johan Christpher Hillert. Helsingin kaupungin raati kokoontui rakennuksessa vuosina 1765–1804, sillä vanha raatihuone oli päässyt liian huonoon kuntoon ja lopulta se purettiin. Tulli- ja pakkahuone vaurioitui pahoin vuoden 1808 suuressa tulipalossa. Rakennus sai nykyisen ulkoasunsa vasta tämän jälkeen.


title: Vanha tulli- ja pakkahuone

text: Alueella sijaitsi kaupungin tulli- ja pakkahuoneen kaksi eriaikaista rakennusta vuodesta 1736 1800-luvun alkuun asti.


title: Vanha tulli- ja pakkahuone

text: Helsingin seuraava tulli- ja pakkahuone rakennettiin 1800-luvulla edellisen viereen, Meritullintorin kulmaan. Uusi tulli- ja pakkahuone rakennettiin vuosina 1898–1901 Katajanokalle Gustaf Nyströmin suunnitelman pohjalta.


title: Vanha tulli- ja pakkahuone

text: Vanha tulli- ja pakkahuone on historiansa aikana ollut ainakin kaksi kertaa purku-uhan alaisena. Ensimmäisen kerran se aiottiin purkaa 1810-luvulla, kun Ehrenströmin asemakaavassa suunniteltiin suurta keisarillista palatsia hieman sen pohjoispuolelle Mariankadun ja Pohjoisrannan väliselle alueelle, missä ennen oli ollut maaherran residenssi. Palatsin eteläpuolelle olisi tullut laaja aukio, joka olisi ulottunut nykyiselle Päävartiontorille saakka, ja pohjoispuolelle suuri puutarha, joka olisi ulottunut Rauhankadulle saakka. Taloudellisista syistä suunnitelmasta jouduttiin kuitenkin luopumaan, ja sen jälkeen kun palatsia oli välillä ehdotettu eräisiin muihinkin paikkoihin, päädyttiin lopulta ostamaan keisarilliseksi palatsiksi Heidenstrauchin silloinen yksityispalatsi eli nykyinen Presidentinlinna.


title: Vanha tulli- ja pakkahuone

text: Viimeksi tulli- ja pakkahuonetta sekä myös sen vieressä Meritullintorin puolella olevaa 1820-luvulla valmistunutta matalaa tiilirakennusta ehdotettiin purettavaksi vuonna 1954, kun Eino Kaila ehdotti paikalle rakennettavaksi edustavaa toimitaloa Suomen Akatemialle. J. S. Siren laati jo alustavan suunnitelman rakennukseksi. Myös kaupunginjohtaja Lauri Aho kannatti hanketta, joka kuitenkin tuli lopullisesti hylätyksi vuonna 1960, kun Helsingin yleiskaavassa vanha rakennus merkittiin suojeltavaksi.


title: Lambert (Monaco)

text: Lambert (, 1420 – maaliskuu 1494) oli Monacon herrana 16. maaliskuuta 1458 lähtien kuolemaansa asti. Hän nai serkkunsa Claudine Grimaldin vuonna 1465 pitääkseen Monacon Grimaldin suvun hallussa. Koska Lambert oli kuitenkin Grimaldi isänsä puolelta, häntä on perusteltua pitää sukuun kuuluvana hallitsijana.